text:
NDZIMA 7
Tindlela To Chumayela Leti Va Ti Tirhiseke
—Va Tirhisa Tindlela Hinkwato Leswaku Va Fikelela Vanhu
1, 2. (a) Hi yihi ndlela leyi Yesu a yi tirhiseke leswaku a vulavula ni ntshungu lowukulu? (b) Xana vadyondzisiwa vo tshembeka va Kreste va xi tekelele njhani xikombiso xakwe naswona ha yini?
MINTSHUNGU yi hlengeletane etlhelo ka Yesu eribuweni ra lwandle, kambe u khandziye byatso kutani a tluta a ya ekulenyana. Ha yini? A a swi tiva leswaku mati a ma ta tlakusa mpfumawulo wa rito rakwe kutani sweswo a swi ta endla leswaku ntshungu lowukulu wu ri twa kahle rungula rakwe.
2 Eka makume ya malembe ya le kusuhi ni ku velekiwa ka Mfumo, vadyondzisiwa vo tshembeka va Kreste va landzele xikombiso xakwe, hi ku tirhisa tindlela to hambana-hambana leswaku va chumayela mahungu lamanene ya Mfumo eka vanhu vo tala. Ehansi ka nkongomiso wa Hosi, vanhu va Xikwembu va hambeta va fambisana ni ku cinca ka swiyimo ni thekinoloji leyintshwa leyi vaka kona. Hi lava ku chumayela vanhu vo tala hilaha hi nga kotaka hakona makumu ma nga si fika. (Mat. 24:
Va Fikelela Vanhu Vo Tala
3. Xana valala va ntiyiso va hlundzukisiwe njhani hi ku va hi tirhisa maphepha-hungu?
3 Maphepha-hungu. Makwerhu Russell ni vatirhi-kulobye a va kandziyisa Xihondzo xo Rindza ku sukela hi 1879, va yisela vanhu rungula ra Mfumo. Hambiswiritano, eka makume ya malembe emahlweni ka 1914, a swi vonaka onge Kreste a a hlele leswaku mahungu lamanene a ma ta fikelela hambi ku ri vanhu lava tshamaka ekule. Swiendlakalo leswi tlhandlamanaka swi sungule hi 1903. Hi lembe rero, Dokodela E. L. Eaton, ku nga muvulavuleri wa ntlawa wa vafundhisi va kereke ya Protestente ePennsylvania, u ve ni njhekanjhekisano na Charles Taze Russell malunghana ni tidyondzo ta Bibele. Eka papila leri a ri tsaleleke Russell, Eaton u tsale a ku: “Ndzi anakanya leswaku njhekanjhekisano wa le rivaleni wa swin’wana swa swivutiso leswi mina na wena hi nga swi voniki hi tihlo rin’we . . . swi ta va tsakisa swinene vanhu.” Nakambe leswi Russell ni vatirhi-kulobye a va ehleketa leswaku vanhu va ta swi tsakela, kutani va hlele leswaku minjhekanjhekisano yoleyo yi kandziyisiwa eka phepha-hungu, leri vuriwaka The Pittsburgh Gazette. Swihloko swa le ka phepha-hungu a swi tiveka swinene naswona nhlamuselo ya Russell leyi nga erivaleni ya ntiyiso wa Bibele yi endle leswaku vakandziyisi va phepha-hungu va lava ku kandziyisa tinkulumo ta Russell vhiki rin’wana ni rin’wana. Hakunene nhluvuko wolowo wu nga ha va wu hlundzukise valala va ntiyiso!
Hi 1914, maphepha-hungu yo tlula 2 000 a ma kandziyisa tinkulumo ta Russell
4, 5. Hi yihi mfanelo leyi Russell a yi kombiseke naswona lava nga ni vutihlamuleri va nga xi tekelela njhani xikombiso xakwe?
4 Hi ku hatlisa maphepha-hungu yo tala a ma lava ku kandziyisa tinkulumo ta Russell. Hi 1908, Xihondzo xo Rindza xi vike leswaku tinkulumo a ti kandziyisiwa eka “maphepha-hungu ya 11 nkarhi na nkarhi.” Hambiswiritano, vamakwerhu lava a va tolovelane ni ntirho wa maphepha-hungu va khutaze Russell leswaku loko o rhurhisa tihofisi ta Sosayiti ePittsburgh ti ya edorobeni leri dumeke swinene, maphepha-hungu yo tala a ma ta kandziyisa swihloko leswi sekeriweke eBibeleni. Endzhaku ko anakanyisisa hi xikhutazo xexo ni swivangelo swin’wana, Russell u rhurhisele tihofisi eBrooklyn, le New York, hi 1909. Vuyelo byi ve byihi? Endzhaku ka tin’hweti ti nga ri tingani loko ta ha ku rhurhiseriwa kwalaho, maphepha-hungu ya kwalomu ka 400 a ma kandziyisa tinkulumo swin’we ni swin’wana leswi a swi hoxiwa eka nxaxamelo. Hi nkarhi lowu Mfumo wu simekiweke ha wona hi 1914, maphepha-hungu yo tlula 2 000 a ma kandziyisa tinkulumo ta Russell ni swihloko hi tindzimi ta mune!
5 Hi yihi dyondzo ya nkoka leyi hi yi kumaka eka nhluvuko wolowo? Namuntlha lava nga ni vutihlamuleri lebyikulu enhlengeletanweni ya Xikwembu va endla kahle loko va tekelela ku titsongahata ka Russell. Hi ndlela yihi? Loko va endla swiboho swa nkoka, va fanele va swi tekela enhlokweni swikhutazo swa van’wana.
6. Xana ntiyiso lowu kandziyisiweke eka swihloko swa phepha-hungu wu n’wi khumbe njhani munhu un’wana?
6 Ntiyiso wa Mfumo lowu kandziyisiweke eka swihloko sweswo swa maphepha-hungu wu cince vutomi bya vanhu. (Hev. 4:12) Hi xikombiso, Ora Hetzel, loyi a khuvuriweke hi 1917, hi un’wana wa vanhu vo tala lava rhangeke va dyondza ntiyiso eka swihloko swo tano. Ora u ri: “Endzhaku ka loko ndzi nghenele vukati, ndzi endzele mana wa mina eRochester, le Minnesota. Loko ndzi fika, ndzi n’wi kume a ri karhi a tsema swihloko eka phepha-hungu. A ku ri tinkulumo ta Russell. Manana u hlamusele leswi a swi dyondzeke eka tona.” Ora u amukele ntiyiso lowu a wu dyondzeke naswona u hete kwalomu ka makume ya malembe ya tsevu a ri muchumayeri loyi a tshembekeke wa Mfumo wa Xikwembu.
7. Ha yini lava rhangelaka va tlhele va kambisisa ku tirhisiwa ka maphepha-hungu?
7 Hi 1916, swiendlakalo swimbirhi swa nkoka swi endle leswaku lava a va rhangela va tlhela va kambisisa ku tirhisiwa ka maphepha-hungu eku chumayeleni ka mahungu lamanene. Xo sungula, Nyimpi Leyikulu leyi a yi ri kona hi nkarhi wolowo yi endle leswaku swi tika ku kuma swilo swo kandziyisa ha swona. Hi 1916, xiviko lexi humaka eka ndzawulo ya hina ya maphepha-hungu ya le Britain xi vulavule hi xiphiqo xa kona, hi ku vula leswi: “Sweswi ku ni maphepha-hungu yo tlula 30 ntsena lama kandziyisaka Tinkulumo. Swi nga ha endleka nhlayo leyi yi hungutiwa swinene tanihi leswi nxavo wa phepha wu tlakukeke swinene.” Xiendlakalo xa vumbirhi i xa ku fa ka Makwerhu Russell hi October 31, 1916. Xisweswo, Xihondzo xo Rindza xa December 15, 1916, xi te: “Leswi se Makwerhu Russell a feke tinkulumo a ti nge he kandziyisiwi [eka maphepha-hungu.]” Hambileswi ndlela leyi yo chumayela yi heleke, ndlela yin’wana yo chumayela hi ku tirhisa “Photo-Drama of Creation,” yi hambete yi va ni vuyelo lebyinene.
8. I yini leswi a swi katseka loko ku endliwa “Photo-Drama of Creation”?
8 Ku tirhisa swifaniso. Russell ni vatirhi-kulobye va tirhe malembe ya kwalomu ka manharhu leswaku va endla “Photo-Drama of Creation,” leyi humesiweke hi 1914. (Swiv. 21:5) Drama leyi hilaha a yi vitaniwa hakona, a yi katsa swifaniso leswi tshukatshukaka, mpfumawulo lowu rhekhodiweke ni tislaydi ta mivalavala. Vanhu va madzana va hoxe xandla eku encenyeteni ka swivono swa le Bibeleni leswi a swi kombisiwa eka filimi yoleyo leyi katsaka ni swiharhi. Xiviko lexi tsariweke hi 1913 xi ri: “Ku tirhisiwe swiharhi swin’wana swo tala swa le ntangeni lowukulu wa swiharhi leswaku ku endliwa vhidiyo ya swifaniso leswi Tshukatshukaka leswi kombisaka mhaka ya le nkarhini wa Nowa eka nkombiso wolowo lowukulu.” Tanihi leswi ku tirhisiweke tislaydi ta madzana to hambana-hambana eka drama leyi, vampfampfarhuti va le London, New York, Paris na le Philadelphia a va penda slaydi yin’wana ni yin’wana hi voko.
9. Ha yini ku tirhisiwe nkarhi ni mali yo tala leswaku ku endliwa “Photo-Drama”?
9 Ha yini ku tirhisiwe nkarhi ni mali yo tala leswaku ku endliwa “Photo-Drama”? Xihlambanyo lexi endliweke emintsombanweni ya 1913 xa hlamusela: “Ndlela leyi maphepha-hungu ya le Amerika ma swi koteke ha yona ku kucetela mavonelo ya vanhu hi ku tirhisa tiphophayi ni swifaniso eka swiyenge swa wona swa mahungu ya wona ni timagazini swin’we ni ndlela leyi tifilimi ti rhandziwaka ha yona, yi swi kombisa hi ku helela leswaku swa pfuna swinene naswona ha pfumela hi ku helela leswaku swa fanela ku va hina vachumayeri va manguva lawa ni vadyondzisi va titlilasi ta Bibele hi seketela ku tirhisiwa ka tivhidiyo ni tislaydi tanihi ndlela leyi tsakisaka ni leyi vuyerisaka leyi vavuri va evhangeli ni vadyondzisi va nga yi tirhisaka.”
10. Xana “Photo-Drama” yi tlangiwe ku fikela kwihi?
10 Hi 1914, “Photo-Drama” yi tlangiwe emadorobeni ya 80 hi siku rin’we. Vanhu va kwalomu ka timiliyoni ta nhungu eUnited States ni le Canada va hlalele drama leyi. Hi lembe rero, “Photo-Drama” yi tlangiwe eAustralia, Britain, Denmark, Finland, Jarimani, New Zealand, Norway, Sweden ni le Switzerland. Ku endliwe drama yin’wana leyi olovisiweke leyi nga riki na swifaniso leswi tshukatshukaka, leyi tlangiweke emadorobeni lamatsongo. Drama yoleyo
Hi 1914, “Photo-Drama” yi tlangiwe etiholweni leti a ti lo hontlo, hi vanhu
11, 12. “Photo-Drama” yi ve ni vuyelo byihi eka muntshwa un’wana naswona hi xihi xikombiso lexi a xi vekeke?
11 Vuhundzuluxeri bya Xifurwa bya “Photo-Drama” byi ve ni vuyelo lebyikulu eka Charles Rohner loyi a nga ni malembe ya 18. Charles u ri: “Yi tlangiwe edorobeni leri ndzi tshamaka eka rona
12 Sweswo swi endle leswaku Charles a khuvuriwa naswona hi 1922 u nghenele ntirho wa nkarhi hinkwawo. Xin’wana xa swiavelo swakwe swo sungula a ku ri ku pfuneta ku tlanga “Photo-Drama” eka vanhu va le Furwa. Loko Charles a hlamusela ntirho lowu u ri: “A ndzi averiwe mintirho yo hlayanyana
13, 14. Xana xiya-ni-moya xi tirhisiwe njhani eku chumayeleni ka mahungu lamanene? (Nakambe vona bokisi leri nge “ Minongonoko Ya WBBR” ni leri nge “ Ntsombano Lowu Nga Rivalekiki.”)
13 Xiya-ni-moya. Hi va-1920, ntirho wa “Photo-Drama” wu sungule ku hunguteka, kutani xiya-ni-moya hi xona a xi tekiwa tanihi ndlela leyi xiyekaka yo chumayela mahungu lamanene ya Mfumo. Hi April 16, 1922, Makwerhu Rutherford u vulavule ro sungula eka xiya-ni-moya xa le ka Metropolitan Opera House ePhiladelphia, le Pennsylvania. Vanhu va kwalomu ka 50 000 va yingisele nkulumo leyi nge “Timiliyoni Leti Hanyaka Sweswi Ti Nga Ka Ti Nga Fi.” Kutani, hi 1923, nongonoko wa ntsombano wu sungule ku haxiwa eka xiya-ni-moya. Ku engetela eka switichi swa le handle swa xiya-ni-moya, lava rhangelaka va endle xiboho xa leswaku a ku ta va vutlhari loko hi tiakela xitichi xa hina xa xiya-ni-moya, lexi akiweke eXihlahleni xa Staten, le New York naswona xi tsarisiweke tanihi WBBR. Xi sungule ku haxa emoyeni hi February 24, 1924.
Hi 1922, vanhu va kwalomu ka 50 000 va yingisele nkulumo leyi nge “Timiliyoni Leti Hanyaka Sweswi Ti Nga Ka Ti Nga Fi”
14 Loko xi hlamusela xikongomelo xa WBBR, Xihondzo xo Rindza xa December 1, 1924, xi te: “Hi tshemba leswaku xiya-ni-moya i xitirhisiwa lexi nga durhiki ni lexi pfunaka ku chumayela rungula ra ntiyiso lexi nga si tshamaka xi tirhisiwa.” Kutani xi engetele xi ku: “Loko Hosi yi vona swi fanerile leswaku hi aka switichi swin’wana swa xiya-ni-moya leswaku hi chumayela rungula ra ntiyiso, yi ta hi nyika mali hi ndlela ya yona leyinene.” (Ps. 127:1) Hi 1926, vanhu va Yehovha a va ri ni switichi swa xiya-ni-moya swa tsevu. Swimbirhi a swi ri eUnited States
15, 16. (a) Xana vafundhisi va le Canada va endle yini hi switichi swa hina? (b) Xana tinkulumo ta le ka xiya-ni-moya ni ntirho wo chumayela hi yindlu ni yindlu swi fambisana njhani?
15 Nongonoko lowu wo chumayela ntiyiso wa Bibele wu xiyiwe ni hi vafundhisi va Vujagana. Albert Hoffman, loyi a tolovelane ni ntirho lowu a wu endliwa exitichini xa xiya-ni-moya xa le Saskatchewan, eCanada, u te: “Vanhu vo tala va sungule ku tiva Swichudeni swa Bibele [hilaha Timbhoni ta Yehovha a ti vitaniwa hakona]. Ku chumayeriwe hi ndlela yoleyo leyinene kukondza ku fika lembe ra 1928, loko vafundhisi va kucetela vatirhela-mfumo leswi endleke leswaku switichi hinkwaswo swa le Canada swa Swichudeni swa Bibele swi tekeriwa maphepha lama swi pfumelelaka ku haxa.”
16 Ku nga khathariseki ku pfariwa ka switichi swa hina swa xiya-ni-moya swa le Canada, tinkulumo ta Bibele ti hambete ti haxiwa eka switichi swa le handle swa xiya-ni-moya. (Mat. 10:
17, 18. Hambileswi swiyimo swi cinceke, xana xiya-ni-moya xi hambete xi va xa nkoka hi ndlela yihi?
17 Hi va-1930, nkaneto wu ye wu tinyika matimba hileswi a hi tirhisa switichi swa xiya-ni-moya swa le handle. Kutani eku heleni ka 1937, vanhu va Yehovha va fambisane ni ku cinca ka swiyimo. Va tshike ku haxa eka switichi swa xiya-ni-moya swa le handle kutani va dzika swinene eka ntirho wo chumayela hi yindlu ni yindlu. * Nilokoswiritano, xiya-ni-moya xi hambete xi va xitirhisiwa xa nkoka eku chumayeleni ka rungula ra Mfumo etindhawini tin’wana ta le kule ta misava. Hi xikombiso, ku sukela hi 1951 ku ya fika hi 1991, xitichi xa xiya-ni-moya xa le Vupela-dyambu bya Berlin, eJarimani, nkarhi na nkarhi a xi haxa tinkulumo ta Bibele leswaku lava tshamaka etindhawini leti hi nkarhi wolowo a ti ri eVuxeni bya Jarimani va ta kota ku twa rungula ra Mfumo. Ku sukela hi 1961 naswona ku ringana makume ya malembe yo tlula manharhu endzhaku ka kwalaho, xitichi xa xiya-ni-moya xa le matikweni yo hambana-hambana le Suriname, eAmerika Dzonga, a xi haxa nongonoko wa timinete ta 15 vhiki ni vhiki lowu a wu endla leswaku rungula ra Bibele ri hangalaka. Ku sukela hi 1969 ku ya fika hi 1977, nhlengeletano yi humese minongonoko ya xiya-ni-moya yo tlula 350 leyi rhekhodiweke ya ntlhandlamano lowu nge “Matsalwa Hinkwawo Ma Pfuna.” Le United States, switichi swa xiya-ni-moya swa 291 eswifundzheni swa 48 a swi haxa minongonoko leyi. Hi 1996, xitichi xa xiya-ni-moya xa le Apia, ku nga ntsindza wa doroba ra Pacific Dzonga etikweni ra Samoa, xi haxe nongonoko vhiki ni vhiki lowu nga ni nhloko-mhaka leyi nge “Tinhlamulo Ta Swivutiso Swa Bibele.”
18 Loko lembe-xidzana ra vu-20 ri ya eku heleni, xiya-ni-moya a xi nga ha ri xa nkoka eku chumayeleni ka mahungu lamanene. Hambiswiritano, ku ve ni thekinoloji yin’wana leyi endleke leswaku swi koteka ku chumayela vanhu vo tala.
19, 20. Ha yini vanhu va Yehovha va endle jw.org naswona ku ve ni vuyelo byihi? (Nakambe vona bokisi leri nge “ JW.ORG.”)
19 Internet. Hi 2013, vanhu vo tlula 2,7 wa tibiliyoni, ku nga vaaki lava tlulaka tiphesente ta 40 emisaveni, se a va tirhisa Internet. Hi ku ya hi swiringanyeto swo karhi, vanhu va kwalomu ka tibiliyoni timbirhi va nghena eka Internet hi ku tirhisa switirhisiwa swo tanihi ti-smartphone na ti-tablet. Nhlayo yoleyo yi hambete yi engeteleka emisaveni hinkwayo, Internet yi ya yi tirhisiwa swinene eAfrika, laha ku nga ni switirhisiwa leswi tirhisaka Internet swo tlula 90 wa timiliyoni. Kahle-kahle, nhluvuko wolowo wu cince ndlela leyi vanhu vo tala va kumaka rungula ha yona.
20 Ku sukela hi 1997, vanhu va Yehovha va sungule ku tirhisa ndlela leyi yo vulavurisana ha yona. Hi 2013, Web site ya jw.org yi sungule ku kumeka hi tindzimi ta kwalomu ka 300 naswona ku endliwe leswaku vanhu va kota ku kopa rungula leri sekeriweke eBibeleni hi tindzimi to tlula 520. Siku ni siku, vanhu vo tlula 750 000 va nghena eka Web site yoleyo. Ku engetela eka ku hlalela tivhidiyo, n’hweti yin’wana ni yin’wana, vanhu va kopa tibuku leti heleleke ta timiliyoni tinharhu, timagazini ta mune wa timiliyoni leti heleleke ni ti-CD ta 22 wa timiliyoni.
21. Xana u dyondze yini eka ntokoto wa Sina?
21 Web site yi ve xitirhisiwa lexinene xa ndlela yo chumayela mahungu lamanene ya Mfumo wa Xikwembu, hambi ku ri ematikweni lawa ntirho wa hina wo chumayela wu yirisiweke. Hi xikombiso, eku sunguleni ka 2013, wanuna loyi a vuriwaka Sina u nghene eka jw.org kutani a fonela ntsindza wa misava hinkwayo wa Timbhoni ta Yehovha, lowu nga eUnited States, a kombela rungula leri engetelekeke malunghana ni Bibele. I yini leswi endleke leswaku ku fona kakwe ku va loku hlamarisaka? Sina i Mumoslem naswona u tshama eximutanini lexi nga ekule etikweni leri ntirho wa Timbhoni ta Yehovha wu yirisiweke. Hikwalaho ka sweswo, ku endliwe malunghiselelo ya leswaku Sina a dyondza Bibele kambirhi hi vhiki ni Mbhoni leyi tshamaka eUnited States. Dyondzo a yi fambisiwa hi ku tirhisa vhidiyo leyi nga eka Internet.
Ku Dyondzisa Vanhu
22, 23. (a) Xana tindlela to chumayela vanhu vo tala ti sive ntirho wo chumayela hi yindlu ni yindlu? (b) Xana Hosi yi ma katekise njhani matshalatshala ya hina?
22 Eka tindlela leti hi ti tirhiseke leswaku ku chumayeriwa vanhu vo tala to tanihi ku tirhisa maphepha-hungu, “Photo-Drama,” minongonoko ya xiya-ni-moya ni Web site ku hava leyi siveke ntirho wo chumayela hi yindlu ni yindlu. Ha yini? Hikuva vanhu va Yehovha va landzele xikombiso xa Yesu. U endle swo tala ku tlula ku chumayela mintshungu leyikulu; a a dzike eka ku pfuna vanhu. (Luka 19:
23 Eka malembe ya dzana endzhaku ka loko Mfumo wu velekiwile, vahuweleri va timiliyoni to tlula 7,9 va tirhe hi ku hiseka entirhweni wo dyondzisa van’wana hi swikongomelo swa Xikwembu. Handle ko kanakana, Hosi yi katekise tindlela to chumayela leti hi ti tirhiseke leswaku hi chumayela hi Mfumo. Hilaha ndzima leyi landzelaka yi nga ta kombisa hakona, yi tlhele yi hi nyika switirhisiwa leswi hi swi lavaka leswaku hi ta chumayela mahungu lamanene eka matiko hinkwawo, tinyimba hinkwato ni tindzimi hinkwato.
^ ndzim. 17 Hi 1957, lava a va rhangela va endle xiboho xo pfala WBBR eNew York, ku nga xitichi xa hina xo hetelela xa xiya-ni-moya.
DYONDZA SWO TALA
Hi Yihi Ndlela Leyi Hi Faneleke Hi “Hlamula Un’wana Ni Un’wana” Ha Yona?
Hi nga kanerisana njhani ni van’wana hi Matsalwa loko va hi vutisa swivutiso swo tika? Xiya tindlela tinharhu leti hi nga ti tirhisaka ku va hlamula hi ndlela leyi khorwisaka.


c: text/html

text:
NHLOKO-MHAKA YA XIFUNENGETO | XANA XIKWEMBU XA KHATHALA HI WENA?
Xikwembu Xa Ku Vona
‘Mahlo ya Xikwembu ma le henhla ka tindlela ta munhu, naswona xi vona mikondzo yakwe hinkwayo.’—YOBO 34:21.
LEXI ENDLAKA VANHU VAN’WANA VA KANAKANA: Ndzavisiso lowa ha ku endliwaka wu kombisa leswaku xirimela xa hina ntsena xi ni tipulanete ta kwalomu ka 100 wa tibiliyoni. Leswi vuako byi nga byikulu swinene, vanhu vo tala va tivutisa leswaku ‘Ha yini Muvumbi wa matimba hinkwawo a fanele a vona leswi vanhu va swi endlaka eka pulanete leyi leyitsongo?’
LESWI RITO RA XIKWEMBU RI SWI DYONDZISAKA: Xikwembu a xi lo hi nyika Bibele ntsena ivi xi hi tshika xi nga ha vi na mhaka na hina. Ku ri na sweswo, Yehovha wa hi tiyisekisa u ri: “Ndzi ta ku tsundzuxa ndzi veke tihlo ra mina ri ri ehenhla ka wena.”—Pisalema 32:8.
Anakanya hi Agara wansati wa Muegipta wa hi lembe-xidzana ra vu-20 B.C.E. Agara a a nga n’wi xiximi n’wini wakwe Sara, hikwalaho ka sweswo Sara u n’wi tsongahatile kutani Agara a balekela emananga. Leswi Agara a endleke xihoxo, xana Xikwembu xi n’wi tshikile xi nga ha vi na mhaka na yena? Bibele yi ri: ‘Ntsumi ya Yehovha yi n’wi kumile.’ Ntsumi yoleyo yi tiyisekise Agara yi ku: “Yehovha u twe ku xaniseka ka wena.” Kutani Agara a ku eka Yehovha: “U Xikwembu lexi vonaka.”—Genesa 16:4-13.
“Xikwembu lexi vonaka” na wena xa ku vona. Hi xikombiso, manana loyi a nga ni rirhandzu u tshama a va veke tihlo vana vakwe ngopfu-ngopfu lava ha riki swihlangi, hikuva loko n’wana a ha ri xihlangi u wu lava ngopfu nkhathalelo wa mutswari wakwe. Hilaha ku fanaka, Xikwembu xi tshama xi hi langutile ngopfu-ngopfu loko hi hele matimba ni loko hi lava mpfuno. Yehovha u ri: ‘Ndzi tshama eku tlakukeni ni le ndhawini yo kwetsima, kambe ndzi ni loyi a pfotlokeke ni lava va moya wo titsongahata, leswaku ndzi hanyanyisa moya wa lava va titsongahataka ni ku hanyanyisa mbilu ya lava va pfotlosiwaka.’—Esaya 57:15.
Hambiswiritano, u nga ha tivutisa: ‘Xana Xikwembu xi ndzi languta njhani? Xana xi ndzi avanyisa hi ku ya hi ndlela leyi ndzi langutekaka ha yona kumbe xi languta leswi ndzi nga xiswona endzeni kutani xi twisisa leswi ndzi nga swona?’

robotstxt: allowed

filter: keep


text:
June 20-
26
TIPISALEMA 45–51
Risimu 67 Ni Xikhongelo
Marito Yo Pfula (u nga hundzi timinete tinharhu)
LESWI HI SWI DYONDZAKA EBIBELENI
“Yehovha A Nge Yi Languteli eHansi Mbilu Leyi Pfotlokeke”: (10 min.)
Ps 51:1-4
—Davhida u tisorile hileswi a dyoheleke Yehovha (w93 3/15 10-11 ¶9-13)
Ps 51:7-9
—Davhida a a fanele a rivaleriwa hi Yehovha leswaku a tlhela a kuma ntsako (w93 3/15 12-13 ¶18-20)
Ps 51:10-17
—Davhida a a swi tiva leswaku Yehovha u ta rivalela munhu loyi a hundzukaka hi ku helela (w15 6/15 15 ¶6; w93 3/15 14-17 ¶4-16)
-
Endla Ndzavisiso: (8 min.)
Ps 45:4
—Hi wihi ntiyiso lowukulu lowu faneleke wu lweriwa? (w14 2/15 5 ¶11)
Ps 48:12, 13
—Hi ku ya hi tindzimana leti, hi byihi vutihlamuleri lebyi hi nga na byona? (w15 7/15 6 ¶13)
Ku hlaya ka Bibele ka vhiki leri ku ndzi dyondzisa yini hi Yehovha?
Hi tihi tinhla leti ndzi ti kumeke eka ku hlaya ka Bibele ka vhiki leri leti ndzi nga ti tirhisaka ensin’wini?
-
Ku Hlaya Ka Bibele: (u nga hundzi timinete ta mune) Ps 49:10–50:6
NDZETELO WA NTIRHO WO CHUMAYELA
Riendzo Ro Sungula: (u nga hundzi timinete timbirhi) g16.3 10-11
Riendzo Ro Vuyela: (u nga hundzi timinete ta mune) g16.3 10-11
Dyondzo Ya Bibele: (u nga hundzi timinete ta tsevu) fg dyondzo 3 ¶1—Gimeta hi ku tlanga vhidiyo ya le ka jw.org leyi nge Who Is the Author of the Bible?
MAHANYELO YA VAKRESTE
Risimu 98
“Mfumo Wa Xikwembu Wu Ni Malembe Yo Tlula 100 Wu Ri Karhi Wu Fuma”: (15 min.) Swivutiso ni tinhlamulo. Sungulani hi ku tlanga vhidiyo ya le ka jw.org/ts leyi nge Mfumo Wa Xikwembu Wu Ni Malembe Yo Tlula 100 Wu Ri Karhi Wu Fuma ku ya fika eka xiyenge lexi nge “Dyondzo Leyi Tekaka Siku Rin’we.” (Nghena ehansi ka nhlokomhaka leyi nge MINKANDZIYISO > TIVHIDIYO.)
Dyondzo Ya Bibele Ya Vandlha: (30 min.) ia ndz. 18 ¶1-13
Gimeta Hi Ku Vutisa Xivutiso Xa Mpfuxeto Xa Vhiki Leri U Tlhela U Vutisa Ni Lexi Nga Ta Kambisisiwa Vhiki Leri Landzelaka (3 min.)
Risimu 109 Ni Xikhongelo


text:
1Vandriyangu, gikhati nyi ngata tigoni gwanu nyita mi tivisa sihalo nya gikungu gya Nungungulu, kha nyata ganela khu magana nya gusamadzise, mwendro khu guti nya guliwugise. 2Na nyiri vbakari gwanu, nyi di hatha basi gu mi tivisani Jesu Kristo a khokhothedwego vbagihambanotunu. 3Gikhati nyi ngata mi holelani khigyo, nyi diri muthu nyambana tshivba, nyi di gu ndrendremela ngudzu khu hwanga. 4Tshumayelo ni mahungu nyi mi hevbudzidego, kha nya si tiyisa khu magana nya wugengeli ni guti nya wuthu, aholu nyi si tiyiside khu siwonegiso nya tshivba nya Liphuvbo nya gu Age. 5Khu kharato, gukhodwa gwanu kha gu tiyiswi khu guti nya vathu, aholu, gwa gu tiyiswa khu tshivba ya Nungungulu. 6Ga vale va vidzidwego gukhodwani, nyi ngu tivisa guti. Khandri guti ga mafuni momu, mwendro ga vale va fumago khu tshivba mafuni, kholu avo, mahegiso yawe khu gu vbeledwa khu wufumu; 7gasi enu nya gu mi tivisani misihalo nya guti gwa Nungungulu, gu nga bani gu sihidwe khu gale; guti gule Nungungulu a gu vegisidego gukhugela guhegulani, gasi guta ninga ethu wuzundzo. 8Mwalo mufumeli wa mafuni a nga gu pima guti gogo. Nari gu pwani va di gu pimide, gima va sa khokhothela vbagihambanotunu Pfhumu nya wudhumo watshavbo. 9Aholu, kha nga yi ganelago Milowo nya gu Age: "Pfhumu dongisede ga vale va mu golago silo nya gu gima mwalo a si wonidego, mwendro gu sipwa, gambe mwalo a nga si pimisa." 10Nungungulu a hi tulede guti silo sesi khu tshivba nya Liphuvbo nya gu Age, kholu Liphuvbo li ngu wona satshavbo, ambari misihalo nya guete ya Nungungulu. 11Khu mani a wutigo sihalo nya muthu, vbavbandze nya liphuvbo nya wuthu li guromo ndrani gwaye? Khidzo nugo kharato ni misihalo ya Nungungulu, mwalo a yi pimago, sine Liphuvbo la Nungungulu basi. 12Ethu kha ha hakha liphuvbo la mafuni momu, aholu hi hakhide Liphuvbo li tago khu ga Nungungulu. Khavbo avbo, ethu hi ngu dzi kodza guti wuhigo watshavbo hi ningidwego khu Nungungulu. 13Khayo mahungu yaya nyi mi tivisago, nasiri khu magana nya guti nya muthu, aholu khu magana nya tshivba nya Liphuvbo. 14Oyu a tumbago wugengeli waye, kha dzumeli gu hakha mahungu a tiviswago khu Liphuvbo la Nungungulu, a gu mapwa kha nga silo nya wupumbu. Kha dzi kodzi gu si pima, kholu mwalo a si pimago a gu mba wenengedzwa khu Liphuvbo. 15Muthu a fumwago khu Liphuvbo a ngu kodza gu pima silo satshavbo, aholu, uye kha lamudwi khu gilo kholu gu lovidwe omu nya Milowo nya gu Age pwani: 16"Khu mani a matigo mahingigedzo ya Pfhumu?Khu mani a mu ningago wusingalagadzi?" Gasi ethu, hi na ni mahingigedzo ya Kristo.
Copyright
Learn More


text:
XIENGETELO
Xana I Yini Sheol Na Hayidesi?
RITO ra Xiheveru leri nge she’ohlʹ ni ra Xigriki leri nge haiʹdes ma tirhisiwe minkarhi yo tlula 70 eBibeleni yo sungula hi tindzimi leti. Havumbirhi bya wona ma fambisana ni rifu. Vuhundzuluxeri byin’wana bya Bibele byi tirhise rito “sirha” “tihele” kumbe “mugodi.” Kambe, eka tindzimi to tala, a ma kona marito lama kotaka ku humesa nhlamuselo leyi kongomeke ya rito rero ra Xiheveru ni ra Xigriki. Hi yona mhaka leyi Bibele leyi vuriwaka Vuhundzuluxeri Bya Misava Leyintshwa yi tirhisaka rito “Sheol” na “Hayidesi.” Kahle-kahle marito lawa ma vula yini? A hi xiyeni ndlela leyi ma tirhisiwaka ha yona eka tindzimana to hambana-hambana ta Bibele.
Eklesiasta 9:10 yi ri: “A ku na ntirho hambi ku ri kungu, vutivi kumbe vutlhari eSheol, ndhawu leyi u yaka eka yona.” Xana leswi swi vula leswaku Sheol i ndhawu yo karhi kumbe sirha ro karhi laha hi lahleke murhandziwa wa hina? A swi tano! Loko Bibele yi vulavula hi xivandla xo karhi xa vafi kumbe sirha, yi tirhisa marito man’wana ya Xiheveru kumbe ya Xigriki, ku nga ri she’ohlʹ na haiʹdes. (Genesa 23:7-9; Matewu 28:1) Nakambe, Bibele a yi ri tirhisi rito “Sheol” loko yi vulavula hi sirha leri ku lahliweke vanhu vo hlayanyana eka rona, ro kota ndhawu leyi ku lahliwaka vandyangu wun’we eka yona kumbe laha ku lahliweke vanhu vo tala.—Genesa 49:30, 31.
Kutani “Sheol” i xivandla xa njhani? Rito ra Xikwembu ri kombisa leswaku “Sheol” kumbe “Hayidesi” i xivandla lexi nga xikulu ku tlula ni ndhawu leyi ku lahliweke vanhu vo tala eka yona. Hi xikombiso, Esaya 5:14, yi kombisa leswaku Sheol “yi ahlamise nomu wa yona ku tlula mpimo.” Hambileswi hi ndlela yo fanekisela Sheol se yi miteke vanhu va ntsandza-vahlayi, swi vonaka onge a yi si kolwa. (Swivuriso 30:15, 16) Ku hambana ni tindhawu to tala leti tolovelekeke to lahla vafi, ‘Sheol a yi eneriseki.’ (Swivuriso 27:20) Sheol a yi tali. Yi tshama yi pfulekile. Hikwalaho, Sheol kumbe Hayidesi a hi ndhawu ya xiviri leyi kumekaka endhawini yo karhi. Kambe, i sirha leri tolovelekeke ra vanhu, leri fanekiselaka ndhawu leyi vanhu hinkwavo va yaka kona loko va file.
Dyondzo ya Bibele ya ku pfuxiwa ka vafi yi hi pfuna leswaku hi va ni ku twisisa loku engetelekeke hi “Sheol” na “Hayidesi.” Rito ra Xikwembu ri fanisa Sheol na Hayidesi ni sirha leri vanhu lava ngheneke eka rona va nga ta pfuxiwa. * (Yobo 14:13; Mintirho 2:31; Nhlavutelo 20:13) Nakambe, Rito ra Xikwembu ri kombisa leswaku lava nga eSheol kumbe eHayidesi, va katsa lava tirheleke Yehovha ni lava nga n’wi tirhelangiki. (Genesa 37:35; Pisalema 55:15) Hikwalaho, Bibele yi dyondzisa leswaku ku ta va ni ku “pfuxiwa ka lava lulameke ni ka lava nga lulamangiki.”—Mintirho 24:15.
^ ndzim. 4 Ku hambana ni sweswo, lava feke, lava nga taka va nga pfuxiwi, ku vuriwa leswaku va le “Gehena,” ku nga ri eSheol kumbe eHayidesi. (Matewu 5:30; 10:28; 23:33) Gehena na yona a hi xivandla xa xiviri, yi fana na Sheol na Hayidesi.


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Matewu 3:1-17
3 Emasikwini wolawo ku fika Yohane Mukhuvuri+ a chumayela emananga+ ya Yudiya,2 a ku: “Hundzukani,+ hikuva mfumo wa matilo wu tshinele.”+3 Entiyisweni, leswi hi leswi swi nga vuriwa hi nomu wa Esaya lowa muprofeta+ hi marito lawa: “Yingisani! Ku ni loyi a huwelelaka emananga, ‘Lunghiselelani+ ndlela ya Yehovha! Endlani magondzo yakwe ma lulama.’”4 Kambe yena Yohane loyi, a a ri ni swiambalo leswi endliweke hi voya+ bya kamela ni vamba+ ra dzovo emasengeni; swakudya swakwe a ku ri tinjiya+ ni vulombe+ bya nhova.5 Kutani Yerusalema ni tiko hinkwaro ra Yudiya ni tiko hinkwaro ra le kusuhi na Yordani ri huma ri ya eka yena,6 a a khuvula vanhu eNambyeni+ wa Yordani, va vula swidyoho swa vona erivaleni.7 Loko a vona vo tala va Vafarisi ni Vasaduki+ va ta enkhuvulweni, a ku eka vona: “N’wina vana va timhiri,+ i mani loyi a nga mi lemukisa leswaku mi balekela vukarhi+ lebyi taka?8 Xisweswo, humesani mbhandzu lowu kombisaka ku hundzuka;+9 naswona mi nga vi na ntiya-nhlana wa ku tibyela mi ku, ‘Tata wa hina i Abrahama.’+ Hikuva ndza mi byela leswaku Xikwembu xi nga vumbela Abrahama+ vana hi maribye lawa.10 Ana xihloka+ xi le timitswini ta mirhi; kutani, murhi wun’wana ni wun’wana lowu nga humesiki mbhandzu lowunene wu fanele ku tsemiwa+ wu wa, wu hoxiwa endzilweni.+11 Loko ku ri mina, ndzi mi khuvula hi mati+ hileswi mi hundzukeke;+ kambe loyi a taka+ endzhaku ka mina wa ndzi tlula hi matimba, loyi maphaxani ya yena swi nga ndzi faneriki ku ma hluvula.+ Yena u ta mi khuvula hi moya lowo kwetsima+ ni hi ndzilo.+12 U khome rihlelo rakwe ro peperha, naswona u ta basisa xivuya xakwe hilaha ku heleleke, nakambe u ta hlengeletela koroni yakwe exitlatini,+ kambe mungu u ta wu hisa+ hi ndzilo lowu nga ta ka wu nga timeki.”13 Hiloko Yesu a suka eGaleliya+ a ya eYordani eka Yohane, leswaku a ta khuvuriwa+ hi yena.14 Kambe yena a ringeta ku n’wi sivela, a ku: “Hi mina ndzi fanelaka ku khuvuriwa hi wena, ha yini wena u ta eka mina?”15 Yesu a n’wi angula a ku: “Ndzi khuvule sweswi, hikuva hi ndlela yoleyo swa hi fanela ku hetisisa hinkwaswo leswi lulameke.”+ Hiloko a tshika ku n’wi sivela.16 Loko Yesu a khuvuriwile, a huma hi ku hatlisa ematini; kutani waswivo, matilo ma pfuleka,+ a vona moya wa Xikwembu wu xika ku fana ni tuva+ wu ta ehenhla ka yena.+17 Waswivo! Nakambe, ku huma rito+ ematilweni, ri ku: “Loyi i N’wananga,+ la rhandzekaka,+ loyi ndzi n’wi amukeleke.”+


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
1 Vakorinto 16:1-24
16 Malunghana ni nhlengo+ lowu nga wa vakwetsimi,+ hilaha ndzi leriseke hakona emavandlheni ya Galatiya,+ na n’wina endlani hi ndlela yoleyo.2 Siku rin’wana ni rin’wana ro sungula evhikini, un’wana ni un’wana wa n’wina a a veke swo karhi etlhelo endlwini ya yena a swi hlayisa, hi ku ya hilaha a fuweke hakona, leswaku ku nga endliwi mihlengo hi nkarhi lowu ndzi nga ta fika ha wona.3 Kambe loko ndzi fika kwahalano, vanhu van’wana ni van’wana lava mi va bumabumelaka hi mapapila,+ hi vona ndzi nga ta va rhuma leswaku va yisa nyiko ya n’wina ya musa eYerusalema.4 Hambiswiritano, loko swi fanela leswaku na mina ndzi ya kona, va ta famba na mina.5 Kambe ndzi ta ta eka n’wina loko ndzi hundze hi le Makedoniya, hikuva ndzi ya hundza hi le Makedoniya;+6 kumbexana ndzi ta tshama na n’wina, hambi ku ri ku heta vuxika hinkwabyo na n’wina, leswaku mi ta ndzi heleketanyana+ laha ndzi yaka kona.7 Hikuva a ndzi lavi ku mi vona sweswi ntsena loko ndzi hundza, hikuva ndzi tshemba leswaku ndzi ta tshama na n’wina+ nkarhinyana, loko Yehovha+ a swi pfumelela.+8 Kambe ndza ha ta tshama aEfesa+ kukondza ku fika nkhuvo wa Pentekosta;9 hikuva ndzi pfulekeriwe hi nyangwa leyikulu leyi yisaka entirhweni,+ kambe ku ni vakaneti vo tala.10 Hambiswiritano, loko Timotiya+ a fika, vonani leswaku a nga tshuki a chava exikarhi ka n’wina, hikuva u endla ntirho wa Yehovha,+ kukota mina.11 Hikokwalaho, ku nga tshuki ku va ni loyi a n’wi langutelaka ehansi.+ N’wi heleketeninyana hi ku rhula, leswaku a ta fika haleno ka mina, hikuva ndzi n’wi rindzile ni vamakwerhu.12 Loko a ri Apolosi+ makwerhu, ndzi n’wi komberile ngopfu swinene leswaku a ta eka n’wina ni vamakwerhu, kambe a nga swi rhandzanga nikatsongo ku ta sweswi; kambe u ta ta loko a ri ni nkarhi.13 Tshamani mi hitekile,+ yimani mi tiyile eripfumelweni,+ yanani emahlweni tanihi vavanuna,+ vanani ni matimba.+14 Timhaka ta n’wina hinkwato a ti endleke hi rirhandzu.+15 Kutani ndza mi khongotela vamakwerhu: Ma swi tiva leswaku vandyangu wa ka Stefanasi i swirhangana+ swa le Akaya, ni leswaku va tinyiketele ku tirhela vakwetsimi.+16 Onge na n’wina mi nga hambeta mi titsongahata eka vanhu va muxaka wolowo, ni le ka un’wana ni un’wana loyi a khomisanaka na n’wina ni ku gingiriteka.+17 Kambe ndza tsaka hi vukona bya Stefanasi+ na Fortunato na Akayiko, hikuva va sive n’wina leswi mi nga riki kona haleno.18 Hikuva va phyuphyise moya+ wa mina ni wa n’wina. Hikokwalaho, xiyani vanhu va muxaka+ wolowo.19 Mavandlha ya Asiya ma mi rungula.+ Akhwila na Priska swin’we ni vandlha leri nga endlwini+ ya vona va mi rungula hi mbilu hinkwayo eHosini.20 Vamakwerhu hinkwavo va mi rungula. Xewetanani hi ku ntswontswana+ ko kwetsima.21 Hi lawa marungula ya mina Pawulo, lama tsariweke hi voko+ ra mina.22 Loko munhu a nga ri na xinakulobye eka Hosi, a a rhukaniwe.+ Oho Hosi ya hina, tana!+23 Onge musa lowu nga faneriwiki wa Hosi Yesu wu nga va na n’wina.24 Onge rirhandzu ra mina ri nga va na n’wina hinkwenu evun’weni na Kreste Yesu.


text:
Tivhidiyo Leti Hundzuluxeriwaka Hi Madzana Ya Tindzimi
Timbhoni ta Yehovha ti tiveka ngopfu hi ntirho wa tona wo hundzuluxela. Hi November 2014, se a hi hundzuluxele Bibele hi tindzimi ta 125 ni minkandziyiso leyi sekeriweke eBibeleni hi tindzimi ta 742. Ntirho wa hina wo hundzuluxela wu katsa ni tivhidiyo. Hi January 2015, vhidiyo leyi nge Ku Endliwa Yini eHolweni Ya Mfumo? a yi kumeka hi tindzimi ta 398 naswona leyi nge Ha Yini U Fanele U Dyondza Bibele? a yi kumeka hi tindzimi ta 569. Ha yini ntirho lowu wu endliwile naswona wu endliwe njhani?
Hi March 2014, Huvo leyi Fumaka ya Timbhoni ta Yehovha yi kombele marhavi emisaveni hinkwayo leswaku ma rhekhoda tivhidiyo hi tindzimi to tala leti nga ta pfuna eka ntirho wa tidyondzo ta Bibele.
Ku hundzuluxela vhidiyo swi katsa swilo swo hlayanyana. Xo sungula, ntlawa wa vahundzuluxeri wu hundzuluxela xikripi. Xa vumbirhi, ku hlawuriwa vanhu lava vulavulaka ririmi leri hundzuluxeriwaka leswaku va ta rhekhoda rito ra muntlangi un’wana ni un’wana la nga eka vhidiyo. Kutani ntlawa wa ku rhekhoda wu rhekhoda rungula rero, wu ri lulamisa ni ku hoxa marito lama humelelaka exikirinini. Xo hetelela, rungula leri rhekhodiweke, marito na vhidiyo swa hlanganisiwa swi va vhidiyo leyi heleleke leyi nga ta hoxiwa eka website.
Marhavi man’wana a ma ri ni tindhawu to rhekhodela eka tona ni vatirhi lava leteriweke ku endla ntirho lowu. Kambe, ku vuriwa yini hi tindzimi leti vulavuriwaka ni ku hundzuluxeriwa etindhawini ta le kule?
Emisaveni hinkwayo, lava va tirhaka ku rhekhoda va ye va ya rhekhoda hi ku tirhisa switirhisiwa leswi rhwalekaka. Hi ku tirhisa swikurisamarito, laptop na progreme yo rhekhoda ha yona, mutirhi wo rhekhoda u ta endla xikamarana xo rhekhodela eka xona xa nkarhinyana ehofisini, eHolweni ya Mfumo kumbe ekaya ra makwerhu. Vanhu lava vulavulaka ririmi rero va va vahlayi, valanguteri na vakamberi. Loko ntirho wo rhekhoda wu herile wu tlhela wu pasisiwa, mutirhi wo rhekhoda u phutsaphutsa switirhisiwa swa yena a hundzela endhawini yin’wana.
Hi ku tirhisa endlelo leri, ku kandziyisiwe tivhidiyo hi nhlayo leyi andzisiweke kanharhu ku tlula enkarhini lowu hundzeke.
Vanhu va ti tsakele swinene tivhidiyo leti. Eka vanhu vo tala, i ro sungula ku va va vona tivhidiyo hi ririmi ra vona.
Rin’wana ra tindzimi leti rhekhodiweke a ku ri Xipitjantjatjara, leri vulavuriwaka hi vanhu vo tlula 2 500 eAustralia. Ririmi leri ri rhekhodiwe eAlice Springs, le Xifundzheni xa le N’walungwini wa Australia. Callan Thomas, loyi a pfuneteke eka ku rhekhoda u te: “Vanhu va ti tsakele ngopfu tivhidiyo leti. Va ti hlalele va tsakile naswona a va vutisa leswaku va nga ti kuma kwihi tivhidiyo leti fanaka na tona. Minkandziyiso hi ririmi leri ya kala. Loko va yi yingisela kunene ni loko va yi vona swi va hlamarisa ngopfu.”
Timbhoni timbirhi ta le Cameroon a ti famba hi xikwekwetsu lexitsongo. Ti fike ti nghena emugangeni lowu ku tshamaka vanhu lava vuriwaka Pygmy, laha ti vulavuleke ni hosi tlhelo mudyondzisi exikolweni xa kwalaho. Loko ti xiye leswaku hosi yoleyo yi vulavula Xibassa, ti yi tlangele vhidiyo leyi nge Ha Yini U Fanele U Dyondza Bibele? hi ririmi ra yona eka tablet. Swi yi tsakise ngopfu hosi yoleyo kutani yi kombele minkandziyiso.
Emugangeni wun’wana le Indonesia, mufundhisi wa kwalaho a a venga Timbhoni ta Yehovha naswona u hise minkandziyiso hinkwayo leyi ti yi nyikeke vanhu va kwalaho. Vanhu van’wana emugangeni va xungete ku hisa Holo ya Mfumo. Endzhaku ka sweswo, maphorisa ya mune ma ye ekaya ka Mbhoni yin’wana ya xisati laha ma fikeke ma yi konanisa ku katsa ni ndyangu wa yona. A ma lava ku tiva leswi endliwaka eHolweni ya Mfumo, kutani yi ma kombe vhidiyo leyi nge Ku Endliwa Yini eHolweni Ya Mfumo? hi Xiindonesia.
Endzhaku ka loko ma hlalele vhidiyo, rin’wana ra maphorisa wolawo ri te: “Sweswi ndza swi vona leswaku vanhu va ni langutelo leri hoxeke hi n’wina, kahlekahle a va tivi nchumu hi n’wina.” Phorisa rin’wana ri te: “Ndzi kombela vhidiyo leyi leswaku ndzi ta yi komba van’wana. Vhidiyo leyi yi swi hlamusela kahle leswi mi swi endlaka.” Sweswi, maphorisa wolawo ma ni langutelo lerinene hi Timbhoni naswona ma ti sirhelela.
Loko u nga se ti vona tivhidiyo leti, ha yini u nga ti hlaleli hi ririmi ra wena?
DYONDZA SWO TALA
I Yini Dyondzo Ya Bibele?
Kuma tinhlamulo ta swivutiso malunghana ni nongonoko wa hina wa dyondzo ya mahala ya Bibele.
Ndlela Leyi Minkandziyiso Ya Hina Yi Tsariwaka Yi Tlhela Yi Hundzuluxeriwa Ha Yona?
Hi kandziyisa minkandziyiso hi tindzimi to tlula 700. Ha yini hi endla matshalatshala lawa hinkwawo?


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
2 Tihosi 2:1-25
2 Loko Yehovha a ri kusuhi ni ku teka Eliya+ hi xidzedze a tlhandlukela ematilweni,+ Eliya na Elixa+ va suka eGiligala.+2 Eliya a ku eka Elixa: “Ndzi kombela u tshama laha, hikuva Yehovha u ndzi rhume eBethele.” Kambe Elixa a ku: “Leswi Yehovha a hanyaka+ nileswi moya-xiviri wa wena wu hanyaka,+ a ndzi nge ku siyi.”+ Kutani va rhelela va ya eBethele.+3 Hiloko vana va vaprofeta+ lava a va ri eBethele va huma va ta eka Elixa, va ku: “Xana wa swi tiva hakunene leswaku namuntlha Yehovha u teka n’wini wa wena leswaku a nga ha vi murhangeri wa wena?”+ Yena a ku: “Na mina ndzi swi tiva kahle.+ Miyelani.”4 Kutani Eliya a ku eka yena: “Elixa, ndzi kombela u tshama laha, hikuva Yehovha u ndzi rhume eYeriko.”+ Kambe yena a ku: “Leswi Yehovha a hanyaka nileswi moya-xiviri wa wena wu hanyaka, a ndzi nge ku siyi.” Kutani va fika eYeriko.5 Hiloko vana va vaprofeta lava a va ri eYeriko va tshinelela Elixa, va ku eka yena: “Xana wa swi tiva hakunene leswaku namuntlha Yehovha u teka n’wini wa wena leswaku a nga ha vi murhangeri wa wena?” Yena a ku: “Na mina ndzi swi tiva kahle. Miyelani.”+6 Kutani Eliya a ku eka yena. “Ndzi kombela u tshama laha, hikuva Yehovha u ndzi rhume eYordani.”+ Kambe a ku: “Leswi Yehovha a hanyaka nileswi moya-xiviri wa wena wu hanyaka, a ndzi nge ku siyi.”+ Hiloko va ya emahlweni havambirhi.7 A ku ri ni vavanuna va 50 lava va nga vana va vaprofeta, lava va nga famba, naswona va yima laha va nga kotaka ku vona va ri ekule;+ kambe vona havambirhi, a va yime ekusuhi na Yordani.8 Hiloko Eliya a teka nguvu yakwe ya ximfumo+ a yi petsa, a ba mati hi yona, hakatsongo-tsongo ma avana ma ya etlhelo leri ni tlhelo leriya, kutani havambirhi va tsemakanya emisaveni leyi omeke.+9 Hi ku hatlisa loko va tsemakanyile, Eliya a ku eka Elixa: “Kombela leswi ndzi faneleke ndzi ku endlela swona ndzi nga si susiwa eka wena.”+ Hiloko Elixa a ku: “Ndzi kombela leswaku swiphemu swimbirhi+ swa moya+ wa wena swi ta eka mina.”+10 Yena a ku: “U kombele+ nchumu wo nonon’hwa. Loko wo ndzi vona loko ndzi susiwa eka wena, swi ta endleka hi ndlela yoleyo eka wena; kambe loko u nga ndzi voni, a swi nge endleki.”11 Kuteloko va ha famba swin’we, va famba va ri karhi va vulavula, waswivo, ku humelela kalichi ya nyimpi+ leyi pfurhaka ndzilo, yi ri ni tihanci leti pfurhaka ndzilo, swi va hambanisa havambirhi; kutani Eliya a tlhandlukela ematilweni hi xidzedze.+12 Nkarhi wolowo hinkwawo Elixa a a swi vona naswona a a huwelela, a ku: “Tatana, tatana,+ kalichi ya nyimpi ya Israyele ni vagadi vakwe va tihanci!”+ A nga ha tlhelanga a n’wi vona. Hiloko a khoma tinguvu takwe a ti handzula ti va swiphemu swimbirhi.+13 Endzhaku ka sweswo a teka nguvu ya ximfumo+ ya Eliya leyi a yi wile eka yena, a tlhela a ya yima eribuweni ra Yordani.14 Kutani a teka nguvu ya ximfumo ya Eliya leyi yi weke eka yena, a ba mati,+ a ku: “Xana u kwihi Yehovha Xikwembu xa Eliya, ndzi vula Yena?”+ Loko a be mati, ma avana hakatsongo-tsongo ma ya etlhelo leri ni tlhelo leriya, kutani Elixa a tsemakanya.15 Loko vana va vaprofeta lava a va ri eYeriko va n’wi vona a ha ri ekule, va sungula ku vula va ku: “Moya+ wa Eliya wu tshame ehenhla ka Elixa.” Hiloko va ta ku ta n’wi hlanganisa, va nkhinsama+ eka yena emisaveni.16 Va ya emahlweni va ku eka yena: “Waswivo, ku ni vanhu va vurhena lava va nga ni malandza ya wena, ku nga vavanuna va 50. Hi kombela u va pfumelela va famba va ya lava n’wini wa wena. Swi nga endleka leswaku moya+ wa Yehovha wu n’wi tlakule wu n’wi lahlela eka yin’wana ya tintshava kumbe eka wun’wana wa minkova.” Kambe a ku: “Mi nga va rhumi.”17 Va ya emahlweni va n’wi kombela kukondza a khomiwa hi tingana, kutani a ku: “Va rhumeni.” Hiloko va rhuma vavanuna va 50; va hambeta va lava masiku manharhu, kambe a va n’wi kumanga.18 Loko va vuyela eka yena, a a tshama eYeriko.+ Kutani a ku eka vona: “Xana a ndzi mi byelanga ndzi ku eka n’wina, ‘Mi nga yi’?”19 Hi ku famba ka nkarhi vavanuna va muti va ku eka Elixa: “Waswivo, sweswi xiyimo xa muti i xinene,+ hilaha n’wini wanga a swi vonaka hakona; kambe mati+ ma bihile, ni tiko ri endla leswaku makhwiri ma onhaka.”+20 Hiloko a ku: “Ndzi kumeleni nkambana lowutsongo lowuntshwa, mi chela munyu eka wona.” Kutani va n’wi kumela wona.21 A huma a ya exihlobyeni xa mati, a chela munyu eka xona,+ a ku: “Yehovha u te, ‘Ndzi endla mati lawa ma va lama hanyisaka.+ A ku nge he tlheli ku va ni rifu, kumbe ma endla leswaku makhwiri ma onhaka.’”22 Mati ma tshama ma ri manene ku fikela esikwini leri,+ hi ku landza rito ra Elixa leri a ri vuleke.23 Hiloko a tlhandluka ku suka kwalaho a ya eBethele.+ Loko a ri karhi a tlhandluka endleleni, a ku ri ni vafana+ lavatsongo lava va nga huma emutini, va sungula ku n’wi sandza+ naswona va hambeta va n’wi byela va ku: “Tlhandluka wena mpandlana!+ Tlhandluka wena mpandlana!”24 Eku heteleleni a hundzuluka a va vona kutani a va rhuketela+ hi vito ra Yehovha. Tibere timbirhi ta matswele+ ti huma exihlahleni ti handzulela vana lava nhlayo ya vona a va ri 42.+25 A ya emahlweni a famba ku suka kwalaho a ya eNtshaveni ya Karimeli,+ ku suka kona a tlhelela eSamariya.


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Esaya 38:1-22
38 Emasikwini wolawo Hezekiya a a vabyela ku fa.+ Hikwalaho Esaya+ n’wana wa Amotsi lowa muprofeta a ta eka yena a ku: “Yehovha u te, ‘Nyika vandyangu wa wena swileriso,+ hikuva wena u ta fa kunene, a wu nge hanyi.’”+2 Hiloko Hezekiya a hundzuluxela xikandza xakwe ekhumbini+ a sungula ku khongela Yehovha+3 a ku: “Oho Yehovha, ndzi kombela u tsundzuka+ ndlela leyi ndzi fambeke+ ha yona emahlweni ka wena hi ntiyiso+ ni hi mbilu leyi heleleke,+ naswona ndzi endle leswi a swi lulamile ematihlweni ya wena.” Kutani Hezekiya a rila swinene.+4 Kutani rito+ ra Yehovha ri fika eka Esaya, ri ku:5 “Famba u ya byela Hezekiya u ku, ‘Yehovha Xikwembu xa Davhida tata wa wena+ u te: “Xikhongelo+ xa wena ndzi xi twile. Mihloti ya wena ndzi yi vonile.+ Kutani ndzi engetela masiku ya wena hi malembe ya 15;+6 naswona exandleni xa hosi ya Asiriya ndzi ta ku kutsula wena ni muti lowu, ni muti lowu ndzi ta wu lwela.+7 Kutani hi lexi xikombiso xa wena lexi humaka eka Yehovha, xa leswaku Yehovha u ta ri hetisisa rito leri a ri vuleke:+8 Xindzhuti xa swikhandziyo leswi rhelelaka eswikhandziyweni swa Akazi hi dyambu,+ ndzi swi tlherisela endzhaku hi swikhandziyo swa khume.”’”+ Kutani dyambu ri tlhelela endzhaku hakatsongo-tsongo eswikhandziyweni leswi ri rheleleke ha swona.+9 Leswi tsariweke hi Hezekiya hosi ya Yuda, enkarhini lowu a vabyeke+ ha wona kutani a hanyanya eku vabyeni kakwe.+10 Mina ndzi te: “Exikarhi ka masiku ya mina ndzi ta ya etinyangweni+ ta Sheol.Ndzi ta tsoniwa malembe ya mina lama seleke.”+11 Ndzi te: “A ndzi nge n’wi voni Yah, yena Yah, etikweni ra lava hanyaka.+Vanhu a ndzi nge he va languti—ni tiko ra vaaki lava feke.12 Vutshamo bya mina byi simuriwile,+ byi susiwa eka mina ku fana ni ntsonga wa varisi.Ndzi songe vutomi bya mina ku fana ni muluki wa mapesa;Ndza huburiwa+ eka tiharhana ta ngoti leyi huleriwaka yi ya ehansi.Ku sukela nimpundzu ku ya fika nivusiku wa ndzi nyiketa.+13 Ndzi tikhongoterile ku fikela nimixo.+Ku fana ni nghala, u tshamela ku tshova marhambu+ ya mina hinkwawo;Ku sukela nimpundzu ku ya fika nivusiku wa ndzi nyiketa.+14 Ku fana ni mbewulana, bokota, ndzi tshamela ku tsetsesela;+Ndzi tshamela ku gugurhela ku fana ni tuva.+Mahlo ya mina ma langute hi ku karhala eku tlakukeni:+‘Oho Yehovha, ndzi tshikilelekile. Ndzi seketele.’+15 Ndzi ta vulavula yini, kunene yena u ta ndzi byela yini?+Na yena u teke goza.+Ndzi hambeta ndzi famba hi ku tshembeka malembe ya mina hinkwawo, moya-xiviri wa mina wu ri ni mbitsi.+16 ‘Oho Yehovha, hikwalaho ka sweswo va hambeta va hanya; ku fana ni un’wana ni un’wana, byi tano vutomi bya moya wa mina.+U ta ndzi hanyisa, kunene u ndzi londzovota ndzi hanya.+17 Waswivo! Ematshan’weni ya ku rhula ndzi ve ni leswo bava,+ ina, leswo bava;Kutani wena u tihlanganise ni moya-xiviri wa mina u wu sivela emugodini wa ku mbundzumuka.+Hikuva swidyoho+ swa mina hinkwaswo u swi lahlele enhlaneni wa wena.18 Hikuva Sheol a hi yona leyi nga ku dzunisaka;+ rifu a ri nge ku dzunisi.+Lava rhelelaka emugodini a va nge wu tshembi ntiyiso wa wena.+19 La hanyaka, la hanyaka, hi yena la nga ku dzunisaka,+Hilaha ndzi nga endlaka hakona esikwini leri.+Tatana a nga nyika vana vakwe vutivi+ malunghana ni ntiyiso wa wena.20 Oho Yehovha, ndzi ponise,+ kutani hi ta ba timbila+ ta tingoti ta minaMasiku hinkwawo ya vutomi bya hina endlwini ya Yehovha.’”+21 Kutani Esaya a ya emahlweni a ku: “A va teke xipambana xa makuwa lama omisiweke, va xi chukuchela ehenhla ka rhumba,+ leswaku a hola.”+22 Hi nkarhi wolowo, Hezekiya a ku: “Hi xihi xikombiso xa leswaku ndzi ta tlhandlukela endlwini ya Yehovha?”+


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Nhlavutelo 16:1-21
16 Kutani ndzi twa rito+ lerikulu ri huma evukwetsimelweni ri ku eka tintsumi ta nkombo: “Fambani mi ya chulula minkambana ya nkombo ya ku hlundzuka+ ka Xikwembu emisaveni.”2 Kavaloko leyo sungula+ yi ya chulula nkambana wa yona emisaveni.+ Kutani vanhu lava a va ri ni mfungho wa xivandzana+ ni lava a va gandzela xifaniso+ xa xona va huma swilondza+ leswi vavaka swa khombo.3 Kutani leya vumbirhi+ yi chulula nkambana wa yona elwandle.+ Hiloko ri hundzuka ngati+ yo fana ni ya munhu loyi a feke, kutani mimoya-xiviri hinkwayo leyi hanyaka yi fa, ina, swilo leswi nga elwandle.+4 Kutani leya vunharhu+ yi chulula nkambana wa yona emilambyeni+ ni le minseledyaneni ya mati. Kavaloko yi hundzuka ngati.+5 Kutani ndzi twa ntsumi leyi ungamelaka mati yi ku: “Wena, Loyi a nga kona ni loyi a a ri kona,+ Mutshembeki,+ u lulamile, hikuva u endle swiboho+ leswi,6 hikuva va halate ngati ya vakwetsimi ni ya vaprofeta,+ kutani u va nyike ngati+ va nwa. Swi va lulamerile.”+7 Kutani ndzi twa alitari yi ku: “Ina, Yehovha Xikwembu, xa Matimba Hinkwawo,+ swiboho swa wena swa vuavanyisi+ i swa ntiyiso naswona swi lulamile.”8 Kutani leya vumune+ yi chulula nkambana wa yona edyambyini; hiloko dyambu ri pfumeleriwa ku vavula+ vanhu hi ndzilo.9 Kavaloko vanhu va vavuriwa hi mumu lowukulu, kambe va sandza vito+ ra Xikwembu, lexi nga ni matimba+ eka makhombo lawa, naswona a va hundzukanga leswaku va xi vangamisa.+10 Kutani leya vuntlhanu yi chulula nkambana wa yona ehenhla ka xiluvelo xa xivandzana.+ Hiloko mfumo wa xona wu hundzuka ntima,+ kutani va tixenha tindzimi ta vona hikwalaho ka switlhavi swa vona,11 kambe va sandza+ Xikwembu xa tilo hikwalaho ka switlhavi swa vona ni hikwalaho ka swilondza swa vona, naswona a va hundzukanga emintirhweni ya vona.12 Kutani leya vutsevu+ yi chulula nkambana wa yona enambyeni lowukulu wa Yufrata,+ kavaloko mati ma phya,+ leswaku ku lunghiseleriwa ndlela ya tihosi+ ta le vuhuma-dyambu.13 Kutani ndzi vona marito+ manharhu lama huhuteriweke lama nga basangiki yo languteka ku fana ni mitlambya+ ma huma enon’wini wa dragona+ ni le non’wini wa xivandzana+ ni le non’wini wa muprofeta+ wa mavunwa.14 Entiyisweni, i marito lama huhuteriweke+ hi madimona, ma endla mahlori,+ naswona ma ya etihosini+ ta misava+ hinkwayo leyi akiweke, ku ti hlengeletela nyimpi+ ya siku+ lerikulu ra Xikwembu xa Matimba Hinkwawo.+15 “Maswivo! Ndzi ta ku fana ni khamba.+ Wa tsaka loyi a tshamaka a hitekile,+ a hlayisa tinguvu takwe ta le handle, leswaku a nga fambi a nga ambalanga kutani vanhu va hlalela tingana+ takwe.”16 Hiloko ma ti hlengeletela endhawini leyi vuriwaka Har–Magedoni+ hi Xiheveru.17 Kutani leya vunkombo yi chulula nkambana wa yona emoyeni.+ Kavaloko ku twakala rito+ lerikulu evukwetsimelweni ri huma exiluvelweni, ri ku: “Swi endlekile!”18 Kutani ku va ni rihati ni marito ni ku dzindza ka tilo, ku va ni ku tsekatseka+ lokukulu ka misava loku nga si tshamaka ku humelela hi mpfhuka vanhu va va kona emisaveni,+ a ku ri ku tsekatseka+ ka misava lokukulu ngopfu, loku hlanganisaka ndhawu leyikulu.19 Kutani muti+ lowukulu wu avana wu va swiphemu swinharhu, miti ya matiko yi wa; hiloko Babilona Lonkulu+ a tsundzukiwa emahlweni ka Xikwembu, leswaku a nyikiwa xinwelo xa vhinyo ya vukarhi bya ku hlundzuka ka xona.+20 Nakambe, xihlala xin’wana ni xin’wana xi baleka, naswona tintshava ti nga ha kumeki.+21 Kutani xihangu+ lexikulu lexi ribye rin’wana ni rin’wana ra xona ri nga ni ntiko wa kwalomu ka talenta xi xikela evanhwini hi le tilweni, hiloko vanhu va sandza+ Xikwembu hikwalaho ka khombo ra xihangu,+ hikuva khombo ra xona a ri ri rikulu hi ndlela leyi nga tolovelekangiki.


text:
Ndzetelo Wa Ntirho Wo Chumayela | TIPISALEMA 87-91
Tshama Endhawini Ya Le Xihundleni Ya La Nge Henhla-Henhla
Ndhawu ya Yehovha “ya le xihundleni” i xisirhelelo hi tlhelo ra moya
Leswaku hi tshama endhawini ya le xihundleni ya Yehovha hi fanele hi tinyiketela ni ku khuvuriwa
Lava nga xi tshembiki Xikwembu a va yi tivi ndhawu leyi
Lava nga endhawini ya le xihundleni ya Yehovha a va kuceteriwi hi munhu kumbe nchumu wun’wana ni wun’wana lowu nga xungetaka ripfumelo ra vona eka yena ni ndlela leyi va n’wi rhandzaka ha yona
“Muphasi wa tinyenyana” u ringeta ku hi phasa
Swinyenyana swi ni vuxiyaxiya naswona a swi olovi ku swi phasa
Vaphasi va tinyenyana va dyondza swinyenyana hi vuenti kutani va kuma tindlela leti va nga swi phasaka ha tona
Sathana, “muphasi wa tinyenyana,” u dyondza vanhu va Yehovha kutani a rhiya mintlhamu leyi endleriweke ku va tsanisa hi tlhelo ra moya
Mintlhamu ya mune leyi nga ni khombo leyi Sathana a yi tirhisaka:
Ku Chava Vanhu
Rifuwo
Vuhungasi Lebyi Thyakeke
Timholovo


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Marka 10:1-52
10 Hiloko a suka kwalaho a fika emaaveni ya Yudiya entsungeni wa Yordani, nakambe mintshungu yi hlengeletanela eka yena, naswona hilaha a a tolovele ku endla hakona, a tlhela a yi dyondzisa.+2 Kutani Vafarisi va tshinela, naswona leswaku va n’wi ringa, va n’wi vutisa loko swi pfumeleriwa leswaku wanuna a tshika nsati.+3 A va hlamula a ku: “Xana Muxe u mi lerise yini?”4 Va ku: “Muxe u pfumelele leswaku a tsaleriwa papila ra ku n’wi hlongola ni ku n’wi tshika.”+5 Kambe Yesu a ku eka vona: “U mi tsalele xileriso lexi hikwalaho ko xiya ku nonon’hwa ka timbilu+ ta n’wina.6 Hambiswiritano, ku sukela eku sunguleni ka ntumbuluko ‘Xi endle waxinuna ni waxisati.+7 Hikwalaho wanuna u ta siya tata wakwe ni mana wakwe,8 naswona lavambirhi va ta va nyama yin’we’;+ kutani a va ha ri vambirhi, kambe i nyama yin’we.9 Hikokwalaho leswi Xikwembu xi swi paneke swin’we, ku nga tshuki ku va ni munhu la swi hambanisaka.”+10 Nakambe loko a ri endlwini+ vadyondzisiwa va sungula ku n’wi vutisa malunghana ni leswi.11 Kutani a ku eka vona: “Mani na mani la tshikaka nsati wakwe a teka un’wana u endla vuoswi+ eka nsati wakwe,12 naswona loko wansati a tshike nuna wakwe, a tekana ni un’wana, wansati loyi u endla vuoswi.”+13 Kutani vanhu va sungula ku n’wi tisela vana lavatsongo leswaku a va khumba; kambe vadyondzisiwa va va holovela.+14 Loko a vona leswi, Yesu a hlundzuka ivi a ku eka vona: “Tshikani vana lavatsongo va ta eka mina; mi nga ringeti ku va sivela, hikuva mfumo wa Xikwembu i wa lavo tano.+15 Ndzi tiyisile ndzi ri eka n’wina, Mani na mani loyi a nga wu amukeriki mfumo wa Xikwembu ku fana ni n’wana lontsongo a nge pfuki a nghenile eka wona.”+16 Kutani a angarha vana, a va katekisa, a va tlhandleka mavoko.+17 Kuteloko a huma, a khoma ndlela, munhu un’wana a tsutsuma a fika a nkhinsama emahlweni ka yena ivi a n’wi tlhandleka xivutiso a ku: “Mudyondzisi Lonene, xana ndzi fanele ndzi endla yini leswaku ndzi kuma ndzhaka ya vutomi lebyi nga heriki?”+18 Yesu a ku eka yena: “Ha yini u vula leswaku ndzi lonene?+ Munhu lonene a nga kona, handle ka un’we, ku nga Xikwembu.+19 Wa swi tiva swileriso leswi nge, ‘U nga dlayi hi vomu,+ U nga endli vuoswi,+ U nga yivi,+ U nga nyikeli vumbhoni bya mavunwa,+ U nga dyeleli,+ Xixima tata wa wena ni mana wa wena.’”+20 Munhu loyi a ku eka yena: “Mudyondzisi, hinkwaswo swilo leswi ndzi swi hlayisile ku sukela evuntshweni bya mina.”21 Yesu a n’wi languta ivi a titwa a n’wi rhandza kutani a ku eka yena: “U kayivela xilo xin’we: Famba, u ya xavisa swilo leswi u nga na swona u nyika swisiwana, kutani u ta va ni xuma etilweni, u ta, u va mulandzeri wa mina.”+22 Kambe a hlunamisiwa hi marito lawa, kutani a famba a ri ni gome, hikuva a a ri ni swilo swo tala.+23 Endzhaku ko rhalarhala, Yesu a byela vadyondzisiwa vakwe a ku: “Ku ta va nchumu wo nonon’hwa swinene eka lava nga ni mali+ leswaku va nghena emfun’weni wa Xikwembu!”+24 Kambe vadyondzisiwa va hlamarisiwa+ hi marito yakwe. Yesu a tlhela a va angula a ku: “Vana vanga, i nchumu wo nonon’hwa swinene ku nghena emfun’weni wa Xikwembu!25 Swa olova swinene leswaku kamela yi hundza exuveni xa neleta ku ri ni ku va munhu la fuweke a nghena emfun’weni wa Xikwembu.”+26 Nakambe va hlamala ngopfu swinene kutani va ku eka yena: “Entiyisweni, i mani la nga ponisiwaka?”+27 Yesu a va languta hi ku kongoma ivi a ku: “Eka vanhu a swi koteki, kambe a swi tano eka Xikwembu, hikuva swilo hinkwaswo swa koteka eka Xikwembu.”+28 Petro a sungula ku n’wi byela a ku: “Waswivo! Hi siye swilo hinkwaswo naswona ha ku landzela.”+29 Yesu a ku: “Ndzi tiyisile ndzi ri eka n’wina, A ku na munhu la siyeke yindlu kumbe vamakwavo va xinuna kumbe vamakwavo va xisati kumbe manana kumbe tatana kumbe vana kumbe masimu hikwalaho ka mina ni hikwalaho ka mahungu lamanene+30 la nga ta ka a nga kumi hilaha ku phindhiweke ka 100+ enkarhini lowu, tindlu ni vamakwavo va xinuna ni vamakwavo va xisati ni vamanana ni vana ni masimu, swin’we ni ku xanisiwa,+ kutani emafambiselweni lama taka ya swilo a kuma vutomi lebyi nga heriki.31 Hambiswiritano, vo tala lava nga vo sungula va ta va vo hetelela, ni lavo hetelela va ta va vo sungula.”+32 A va ri karhi va tlhandluka hi gondzo va kongoma eYerusalema, naswona Yesu a a famba emahlweni ka vona, kutani va hlamala; kambe lava a va landzela va sungula ku chava. A tlhela a ya ni lava 12 etlhelweni a va byela swilo leswi nga ta n’wi humelela:+33 “Hi hina lava, hi tlhandlukela eYerusalema, naswona N’wana wa munhu u ta nyiketiwa eka vaprista lavakulu ni le ka vatsari, kutani va ta n’wi gwevela rifu, naswona va ta n’wi nyiketa eka vanhu va matiko,+34 va ta endla xihlekiso ha yena, va n’wi tshwutelela, va n’wi ba naswona va n’wi dlaya, kambe hi siku ra vunharhu u ta pfuka.”+35 Hiloko Yakobo na Yohane, vana vambirhi va Zebediya,+ va ya eka yena va ku: “Mudyondzisi, hi lava leswaku u hi endlela xin’wana ni xin’wana lexi hi xi kombelaka eka wena.”+36 A ku eka vona: “Xana mi lava leswaku ndzi mi endlela yini?”37 Va ku eka yena: “Hi pfumelele ku tshama, un’wana evokweni ra wena ra xinene un’wanyana eka lera ximatsi, eku vangameni+ ka wena.”38 Kambe Yesu a ku eka vona: “A mi swi tivi leswi mi swi kombelaka. Xana mi nga swi kota ku nwa eka xinwelo lexi ndzi nwaka eka xona, kumbe ku khuvuriwa hi nkhuvulo lowu ndzi khuvuriwaka+ ha wona?”39 Va ku eka yena: “Ha swi kota.” Kutani Yesu a ku eka vona: “Xinwelo lexi ndzi xi nwaka mi ta xi nwa, ni nkhuvulo lowu ndzi khuvuriwaka ha wona mi ta khuvuriwa+ ha wona.40 Hambiswiritano, loko ku ri ku tshama exineneni xa mina kumbe eximatsini xa mina a hi swa mina ku swi nyika+ van’wana, kambe i swa lava lunghiseriweke swona.”41 Ina, loko lavan’wana va khume va twa ha swona, va sungula ku hlundzukela Yakobo na Yohane.+42 Kambe Yesu, loko a va vitanele eka yena, a ku eka vona: “Ma swi tiva leswaku lava vonakaka va fuma matiko va ma tikisela naswona lavakulu va ma lawula.+43 A swi fanelanga swi va tano exikarhi ka n’wina; kambe mani na mani la lavaka ku va lonkulu exikarhi ka n’wina u fanele ku va mutirheli wa n’wina,+44 naswona mani na mani la lavaka ku va wo sungula exikarhi ka n’wina u fanele ku va hlonga ra n’wina hinkwenu.+45 Hikuva hambi ku ri N’wana wa munhu a nga telanga ku tirheriwa,+ kambe u tele ku tirhela ni ku nyikela moya-xiviri wakwe wu va nkutsulo+ wa lavo tala.”+46 Kutani va fika eYeriko. Kambe loko yena ni vadyondzisiwa vakwe ni ntshungu lowukulu va huma eYeriko, Bartimiya (n’wana wa Timiya), mukomberi la feke mahlo, a a tshame etlhelo ka gondzo.+47 Loko a twa leswaku a ku ri Yesu wa Munazareta, a sungula ku huwelela a ku: “N’wana wa Davhida,+ Yesu, vana ni tintswalo eka mina!”+48 Hikwalaho vo tala va n’wi byela hi ku kongoma leswaku a miyela; kambe a ya emahlweni a huwelela swinene ngopfu a ku: “N’wana wa Davhida, vana ni tintswalo eka mina!”+49 Kutani Yesu a yima, a ku: “N’wi vitaneni.” Hiloko va vitana munhu la feke mahlo, va ku eka yena: “Tiya mbilu, u suka u yima, wa ku vitana.”+50 Loko a hluvule nguvu yakwe ya le handle, a suka a yima a ya eka Yesu.51 Yesu a n’wi angula a ku: “Xana u lava leswaku ndzi ku endlela yini?”+ Munhu la feke mahlo a ku eka yena: “Raboni, endla leswaku ndzi tlhela ndzi vona.”+52 Yesu a ku eka yena: “Famba, ripfumelo ra wena ri ku hanyisile.”+ Hi ku hatlisa a tlhela a vona,+ a sungula ku n’wi landzela egondzweni.+


text:
1Vandriyangu, nya gu vbweta gu kheni muti wuhigo owu Nungungulu a nga girela Mabandla ya Makedhoniya. 2Ambari va nga bani vari vbakari nya silingo ni gusaniseka, va vbanya khu wusiwana nya wukhongolo. Aholu, va di yeyedza gutsaka gwawe ni wuwadi wawe, va ningela esi nya wusiwana wawe. 3Nyi ngu tiyisa gu kheni, ava va ningede maningano ni gu manela gwawe ni gu vbindra gambe gumanela gwawe. Avo vamune, 4va dita nyi lomba wuhindzi nya guhengele navo thumo yoyu nya guphasedzele vakhodwa va Jerusalema. 5Va di gira silo gu vbindra esi nyi nga si lindrela. Va gu dzi ningela mandzani ga Nungungulu, ni gwangu neni, nga edzi Nungungulu a nga ruma khidzo. 6Khu guralo, nyi lombide Tito, gu kheni edzi a nga phela khidzo, a nate gambe ga enu ata mi phasa ni gu vbedzisa thumo yoyo nya wuhindzi. 7Enu, ga silo satshavbo mu fumile khu gukhodwa, khu guganela, khu gu pima lisine, khu gu dzi garadzani khu maphuvbo yatshavbo ni, omu nya lihaladzo nyi gunalo gwanu. Dzi yeyedzeni gambe gu khenu mu vafumi nya wuhindzi. 8Oyu khandri nayo nyi mi ningago. Nya gu vbweta gu wona gu kheni lihaladzo lanu khya lisine gani, nyi li pimanisa khu la vambe. 9Mu ngu wuti wuhindzi wa Pfhumu Yathu Jesu Kristo: Uye a nga bani a fumile, a di dzi gira gisiwana khu kota yanu, mufela gu mana gufuma khu kota nya wusiwana waye. 10Khu guralo nyi ngu mi ningani mawonelo yangu: Thumo nya wuhindzi wu khade gwadi ga enu, kholu, mwaga wu vbedego mu giride ningelo wamoyo; khenu gambe va nya guhegula gu ninga mawonelo. 11Olu mwa gu dzi kodza, girani guvbindra edzi nya guhegule, khu avba a manago khavbo muthu ni muthu. Ligolo ni gudzumela khu gu gira ni gu yeyedza esi si hungidwego. 12Nungungulu a ngu wona oyu a ningelago egi a gu nagyo khu lihaladzo nasiri egi muthu a gumwalo nagyo. 13Kha nyi dwaneli gu mi lemedza gasi gu vbevbugisela vambe, nya gu dwanela gu kheni gu manege gu ningana. 14Ga gikhati gegi, esi si mi tshalelago sa gu phasedzela vandriyanu, gasi mindru ga tshigu, esi si na gu va tshalelago si gu phasedzela avba mu na gu keneledwago khavbo nenu. Khu magirelo yoyo gu na manega gu ningana. 15Kha nga gu lovidwego pwani: "Oyu a nga bani ari ni singi kha tshaledwa, ni oyu a nga bani ari ni sidugwana kha keneledwa". 16A na bongwe Nungungulu, a ningidego ligolo monyoni ga Tito, nga eli nyi gu nalo neni khu enu. 17Nasiri khu gulomba gwangu, aholu khu gu vbisega gwaye khu enu, Tito a di khuga khu gu dzina gwaye ata iyo gwanu, gasi guta wonana nanu. 18Nyi rumede gumogo ni uye, mumbe ndriyathu a zundzwago khu mabandla yatshavbo khu gu tshumayela Ivhangeli, 19vbavbandze nya isoso a di hathwa khu mabandla, gasi hi bangaladzana ga thumo yoyu hi ningidwego guta gira gwanu, wu yeyedzago wudhumo wa Pfhumu, ni gu yeyedza ligolo langu. 20Nya guvbweta guhunisa ni wevbini a na nyi solago khu hwengo yoyu nya wungi wu vbindrago khu mandzani gwangu. 21Egi nyi gi vbwetago khu wuwadi, nyi si wu giri basi mbeli ga Pfhumu, aholu, nyi wu gira gambe vbakari nya vathu. 22Nyi ngu va ruma gumogo ni mumbe ndruye, a yeyedzago gu khathala nya lisine, kha nga hi mu wonego gikhati nya gingi. Aholu, lihaladzo laye likhongolo ngudzu, ni gutumba a gu nago ni enu. 23A gu bani ari Tito, i ndriyangu, githumi gikwathu, vbakari gwanu, gasi vambe vandruye va gu rumwa khu mabandla, vatshavbo va gu thumela wuzundzo ni wudhumo wa Kristo. 24Yeyedzani ga mambe mabandla lihaladzo mu gu nalo khu avo, mu va sayisa gwadi. Gasi gu dzi zundza gwangu khu enu, gu wonege nari gwa lisine.
Copyright
Learn More


text:
XIHONDZO XO RINDZA (NKANDZIYISO WA VANDLHA) OCTOBER 2016
Nkandziyiso lowu wu ni swihloko leswi dyondziwaka evandlheni ku sukela hi November 28 ku ya eka December 25, 2016.
Ndzi Tekelele Swikombiso Leswinene
Xikhutazo lexi humaka eka Vakreste lava nga ni ntokoto xi nga pfuna van’wana leswaku va tivekela tipakani letinene. Thomas McLain u hlamusela ndlela leyi van’wana va n’wi vekeleke swikombiso leswinene ha yona ni ndlela leyi yena a tikarhateleke ku pfuna van’wana ha yona.
‘Mi Nga Rivali Ku Va Ni Musa Eka Vanhu Vambe’
Xikwembu xi va teka njhani vanhu vo huma ematikweni mambe? U nga endla njhani leswaku vanhu vo huma ematikweni man’wana va titwa va amukelekile evandlheni ra n’wina?
Tshama U Ri Ni Vuxaka Lebyinene Na Yehovha Hambiloko U Ri eNsin’wini Ya Ririmi Rimbe
Ku va wena ni ndyangu wa wena mi tshama mi ri ni vuxaka ni Xikwembu swi fanele swi va swa nkoka eka Vakreste hinkwavo. Kambe, loko u tirha ensin’wini ya ririmi rimbe u langutana ni swiphiqo swin’wana.
Xana Wa Byi “Hlayisa Vutlhari Lebyi Pfunaka”?
I yini lexi endlaka vutlhari lebyi pfunaka byi hambana ni vutivi ni ku twisisa? Loko u tiva ku hambana loku nga kona swi nga ku vuyerisa swinene.
Vana Ni Ripfumelo Leri Tiyeke Eka Ntshembo Lowu U Nga Na Wona
Hi nga tekelela swikombiso swa ripfumelo swa le nkarhini wa khale ni swa manguva lawa. U nga swi kotisa ku yini ku tshama u ri ni ripfumelo leri tiyeke?
Kombisa Ripfumelo Eka Switshembiso Swa Yehovha
Kahlekahle i yini ripfumelo? Kasi xa nkoka swinene u nga ri kombisa njhani?
Xana A Wu Swi Tiva?
Xana mfumo wa Rhoma a wu nyike valawuri va Vayuda lava a va lawula Yudiya enkarhini wa vaapostola ntshunxeko wo tanihi kwihi? Naswona xana a swi endleka enkarhini wa khale leswaku munhu a fika a haxa mfava ensin’wini ya munhu un’wana?


text:
Dyondzisa Vana Va Wena
Rahava U Swi Twile Leswi Humeleleke
A HI swi tekeni onge mhaka leyi leyi humeleleke kwalomu ka malembe ya 3 500 lama nga hundza yi le ku endlekeni sweswi. Hi le mutini wa Yeriko, etikweni ra Kanana. Nhwanyana loyi a vuriwaka Rahava u tshama emutini lowu. U velekiwe endzhaku ka loko Muxe a tshunxe Vaisrayele evuhlongeni bya Egipta kutani va hundza hi le Lwandle ro Tshwuka emisaveni leyi omeke! Ku hava swiya-ni-moya, tithelevhixini kumbe Internet, kambe Rahava wa ri tiva nhlori leri—hambileswi ri humeleleke ekule swinene ni laha a tshamaka kona. Xana wa swi tiva leswaku u swi tivise ku yini sweswo?— *
Handle ko kanakana, vavalangi hi vona lava n’wi byeleke hi masingita lawa. Loko a ri karhi a kula, Rahava, u tsundzuke leswi Yehovha a swi endleleke vanhu vakwe. Kutani endzhaku ka sweswo u twe swilo leswi hlamarisaka hi Vaisrayele. Endzhaku ka malembe ya 40 va ri emananga, va nghene eKanana naswona Xikwembu xi va pfunile leswaku va hlula valala va vona. Sweswi Rahava wa swi tiva leswaku Vaisrayele va dzime mixaxa etlhelo ka Nambu wa Yordani ku suka emutini wa Yeriko.
Hi madyambu man’wana, ku fike vanhu vambe vambirhi eka Rahava, hikuva a va swi tiva leswaku u tirha laha vaendzi va fikelaka kona. Kutani u va amukerile. Hi vusiku byebyo, hosi ya Yeriko yi twe leswaku tinhlori ta Vaisrayele ti tile eYeriko naswona ti fikele endlwini leyi Rahava a tirhelaka eka yona. Hikwalaho, hosi yi rhumele varhumiwa eka Rahava, lava n’wi byeleke leswaku a humesa vavanuna lava a va amukeleke endlwini yakwe. Xana wa swi tiva leswi Rahava se a a swi tiva ni leswaku u endle yini ha swona?—
Emahlweni ko va varhumiwa va hosi va fika eka Rahava, ana se a swi tiva leswaku vaendzi vakwe i tinhlori ta Vaisrayele. Hikwalaho u va tumbete ehenhla ka lwangu, naswona sweswi u byela varhumiwa va hosi a ku: “lna, vavanuna va tile eka mina . . . Vavanuna volavo va hume loko ku pfariwa nyangwa, loko ri phumela.” U tlhele a ku: “Va saleni endzhaku.”
Xana u ehleketa leswaku i yini lexi endleke leswaku Rahava a sirhelela tinhlori?— U hlamusela xivangelo xa kona hi ku ti byela leswi: “Ndzi swi tiva kahle leswaku Yehovha u ta mi nyika tiko hakunene . . . Hikuva hi yi twile ndlela leyi Yehovha a omiseke ha yona mati ya Lwandle ro Tshwuka emahlweni ka n’wina loko mi huma aEgipta.” Naswona a a swi twile leswaku Xikwembu xi pfune Vaisrayele ku hlula valala va vona.
Hakunene swi n’wi tsakisile Yehovha leswi Rahava a sirheleleke tinhlori, hilaha Bibele yi hi byelaka hakona eka Vaheveru 11:31. U tlhele a tsakisiwa hileswi Rahava a kombeleke tinhlori a ku: ‘Ndzi mi kombe musa, ndzi kombela mi ndzi tshembisa leswaku loko muti wa Yeriko wu hlaseriwa mi ta ponisa tatana na manana swin’we ni vamakwerhu va xinuna ni va xisati.’ Tinhlori ti tshembise Rahava leswaku ti ta swi endla sweswo ntsena loko a landzela swiletelo swa tona. Xana wa swi tiva swiletelo swa kona?—
Tinhlori ti te: ‘Teka ntambhu leyi yo tshwuka u yi tsimba efasitereni ra wena kutani u hlengeleta maxaka ya wena hinkwawo endlwini ya wena. Loko u endla tano, un’wana ni un’wana loyi a nga ta va a ri kwalaho u ta pona.’ Rahava u endle hilaha tinhlori ti n’wi leriseke hakona. Xana wa swi tiva leswaku ku humelele yini endzhaku ka sweswo?—
Vaisrayele va fikile ehandle ka marhangu ya muti wa Yeriko. Siku ni siku a va gwirima ematlhelo ka muti va miyerile ku ringana masiku ya tsevu. Hi siku ra vunkombo, va gwirime ematlhelo ka muti ku ringana ka nkombo kutani va huwelela. Rirhangu ri hirimuka—ku sala ntsena laha a ku ri ni ntambhu yo tshwuka leyi a yi tsimbiwe efasitereni! Rahava ni ndyangu wakwe va ponile.—Yoxuwa 2:1-24; 6:1-5, 14, 15, 20-25.
Hi nga dyondza yini eka leswi Rahava a swi endleke?— A nga lo twa ntsena swilo leswi Xikwembu xi swi endleke leswaku xi sirhelela vanhu va xona kambe u tlhele a va pfuna. Rahava ni ndyangu wa ka vona va hlawule ku tirhela Yehovha. Xana na wena u ta endla hilaha ku fanaka?— Hi tshemba leswaku na wena u ta endla tano.
^ ndzim. 3 Loko u hlayela vana, mfungho lowu wu endleriwe ku ku tsundzuxa leswaku u yima, kutani u rindzela leswaku va hlamula xivutiso xa kona.


text:
U Nga Lahli Ntshembo!
Xana se u ni malembe yo tala u ri Mbhoni ya Yehovha leyi nga tsakelaka ku vona munghana wa yona wa vukati a yi joyina eku gandzeleni Yehovha?
Kumbe u tshame u titwa u hele matimba loko xichudeni xa wena xa Bibele, lexi a xi tikomba xi tsakela swinene eku sunguleni, xi nga teki xiboho xo tirhela Yehovha?
Mintokoto yi nga ri yingani ya le Britain yi ta ku pfuna ku vona leswaku ha yini u nga fanelanga u heleriwa hi ntshembo. U ta tlhela u vona leswi u nga ha swi endlaka leswaku u “cukumeta xinkwa xa wena evuandlalweni bya mati,” hi ndlela yo fanekisela, leswaku u pfuna lava nga si amukelaka ntiyiso.—Ekl. 11:1.
KU TIYISELA I KA NKOKA
Nchumu wa nkoka lowu u faneleke u wu endla i ku tiyisela. U fanele u namarhela ntiyiso u tlhela u namarhela Yehovha. (Det. 10:20) Sweswo hi leswi endliweke hi Georgina. Loko a sungule ku dyondza Bibele ni Timbhoni ta Yehovha hi 1970, nuna wa yena Kyriacos, a a hlundzuke ngopfu. U ringete ku n’wi tshikisa ku dyondza, naswona a a nga pfumeleli Timbhoni leswaku ti nghena endlwini, a tlhela a teka minkandziyiso yihi na yihi ya Timbhoni ta Yehovha leyi a a yi kuma.
Loko Georgina a sungule ku ya eminhlanganweni ya vandlha, Kyriacos u hlundzuke ku tlula mpimo. Siku rin’wana u ye eHolweni ya Mfumo leswaku a ya sungula mholovo. Makwerhu un’wana wa xisati loko a xiya leswaku Kyriacos a a vulavula Xigriki ku antswa ku tlula Xinghezi, u bele makwerhu un’wana wa xinuna wa Mugriki riqingho loyi a a ri evandlheni rin’wana leswaku a ta va pfuna. Kyriacos u angule kahle eka ndlela leyinene leyi makwerhu loyi a n’wi khomeke ha yona, naswona ku ringana tin’hweti to hlayanyana, va kale va dyondza Bibele swin’we. Kambe endzhaku ka nkarhi Kyriacos u tshike ku dyondza.
Georgina u ye emahlweni a kanetiwa ku ringana malembe man’wana manharhu. Kyriacos u vule leswaku u ta n’wi tshika loko o khuvuriwa. Hi siku ra ku khuvuriwa ka yena, Georgina u khongele hi mbilu hinkwayo eka Yehovha a kombela leswaku Kyriacos a nga n’wi tshiki. Loko Timbhoni ti fika leswaku ti ta n’wi teka va ya enhlengeletanweni, Kyriacos u te: “Fambani. Hi ta mi landzela hi movha ya hina.” U ve kona eka xiyimiso xa nimixo a tlhela a vona nsati wa yena loko a khuvuriwa.
Endzhaku ka kwalaho nkaneto wa Kyriacos wu hungutekile, naswona hakatsongo-tsongo u hundzuke hi ndlela leyikulu. Endzhaku ka malembe ya kwalomu ka 40 a hlangane ro sungula ni Timbhoni, Georgina u vone nuna wa yena a khuvuriwa! I yini lexi pfuneke Kyriacos? U ri: “Ndza tsaka leswi Georgina a nga pfumelelangiki nchumu xi n’wi tshikisa ku gandzela Yehovha.” Georgina u ri: “A ndzi nga ta tshika ku gandzela Xikwembu xa mina, ku nga khathariseki nkaneto wa nuna wa mina. A ndzi tshama ndzi ri karhi ndzi khongela eka Yehovha, naswona a ndzi heleriwanga hi ntshembo.”
NKOKA WA VUMUNHU LEBYINTSHWA
Nchumu wun’wana lowu nga endlaka u pfuna munghana wa wena wa vukati i ku hlakulela vumunhu bya Vukreste. Muapostola Petro u tsundzuxe vavasati lava nga Vakreste a ku: “Tivekeni ehansi ka vanuna va n’wina, leswaku, loko ku ri ni lava nga yingisiki rito, va ta kokiwa handle ka rito hi ku tikhoma ka vasati va vona.” (1 Pet. 3:1) Christine u yingise xitsundzuxo xolexo, hambileswi swi tekeke malembe yo tala leswaku a koka nuna wa yena. Loko a ve Mbhoni malembe yo tlula 20 lama hundzeke, nuna wa yena John a a nga pfumeli eka Xikwembu. John a a nga lavi ku katseka eka vukhongeri, kambe u swi xiyile leswaku vukhongeri lebyintshwa bya Christine a byi ri bya nkoka eka yena. Nuna wa yena u ri: “A ndzi swi vona leswaku a byi n’wi endla a tsaka. U ve ni xivindzi a tlhela a tshembeka, kutani leswi swi ndzi pfunile eka swiyimo swo tala swo tika.”
Christine a nga kalanga a sindzisa nuna wa yena ku amukela vukhongeri bya yena, naswona nuna wa yena u ri: “Christine u swi vonile to ho suka leswaku a swi ri swinene leswaku a nga vulavuli na mina hi vukhongeri bya yena, naswona hi ku lehisa mbilu u ndzi tshike ndzi dyondza hi rivilo ra mina ni hi ndlela ya mina.” Loko Christine a vona swihloko eka magazini wa Xihondzo xo Rindza kumbe wa Xalamuka! leswi vulavulaka hi mhaka leyi a swi tivaka leswaku John u ta yi tsakela, yo tanihi sayense ni ntumbuluko, a a n’wi komba a ku, “Ndzi anakanya leswaku u ta tsakela ku yi hlaya.”
Hi ku famba ka nkarhi, John u hume penceni kutani a sungula ku endla ntirho wo khathalela ntanga. Leswi se a a ri ni nkarhi lowu engetelekeke wo anakanya hi swivutiso swa nkoka evuton’wini, u sungule ku anakanyisisa hileswaku, ‘Xana hi ve kona hi xiwelo, kumbe hi vumbiwe hi xikongomelo xo karhi?’ Siku rin’wana makwerhu wa xinuna loyi John a a vulavula na yena u n’wi vutisile a ku, “A wu swi tsakeli ku dyondzeriwa?” John u ri: “Leswi sweswi se a ndzi pfumela eka Xikwembu, ndzi pfumerile ku dyondzeriwa.”
I swa nkoka swinene leswi Christine a nga heleriwangiki hi ntshembo! Endzhaku ka loko a khongele malembe ya 20 leswaku John a amukela ntiyiso, u khuvuriwile. Sweswi va tirhela Yehovha swin’we hi ku hiseka. John u ri: “I swilo swimbirhi leswi ndzi kokeke—musa ni xinghana xa Timbhoni. Naswona loko u tekane ni Mbhoni ya Yehovha, u ni munghana wa vukati la tshembekaka ni la nga riki na vutianakanyi.” Ina, Christine u tirhise marito lama kumekaka eka 1 Petro 3:1, naswona ma tirhile!
TIMBEWU TI TSWALA MIHANDZU ENDZHAKU KA MALEMBE YO TALA
Ku vuriwa yini hi swichudeni swa Bibele leswi nga ha heleriwaka hi ku tsakela loku a swi ri na kona, hikwalaho ka swivangelo swo hambana-hambana? Hosi Solomoni u tsarile a ku: “Byala mbewu ya wena nimixo, naswona u nga ri wisisi voko ra wena ku fikela nimadyambu; hikuva a wu swi tivi leswaku leswi swi ta lulama kwihi, laha kumbe lahaya, kumbexana haswimbirhi swi ta va leswinene.” (Ekl. 11:6) Minkarhi yin’wana timbewu ta ntiyiso ti teka malembe yo tala ti nga si mila. Nilokoswiritano, munhu a nga ha hetelela a wu xiyile nkoka wa ku tshinela eka Xikwembu. (Yak. 4:8) Ina, siku rin’wana u nga ha kuma xihlamariso lexi tsakisaka.
Anakanya hi Alice la sukeke eIndiya a rhurhela eNghilandhi. Hi 1974 u sungule ku dyondza Bibele. A a vulavula Xihindi kambe a a lava ku antswisa Xinghezi xa yena. Alice u ye emahlweni a dyondzeriwa ku ringana malembe yo hlayanyana, naswona u ye eminhlanganweni yi nga ri yingani evandlheni ra Xinghezi. A a swi tiva leswaku leswi a a swi dyondza a ku ri ntiyiso kambe a a nga swi xiyi leswaku i swa nkoka. Handle ka swona, a a rhandza mali swinene naswona a a rhandza ku ya eswinkhubyanini. Eku heteleleni, Alice u tshike ku dyondza.
Endzhaku ka malembe ya kwalomu ka 30, Stella, loyi a a dyondzela Alice u kume papila leri humaka eka yena. A ri hlayeka hi ndlela leyi: “Ndza tshemba u ta tsaka ku tiva leswaku munhu loyi a a ri xichudeni xa wena xa Bibele ku sukela hi 1974 wa ha ku khuvuriwa entsombanweni wa muganga wa sweswinyana. U byi khumbe swinene vutomi bya mina. U byale mbewu ya ntiyiso eka mina, naswona hambileswi a ndzi nga si lunghekela ku nyiketela vutomi bya mina eka Xikwembu, mbewu yoleyo ya ntiyiso yi tshame yi ri kona emianakanyweni ni le mbilwini ya mina.”
Xana a ku humelele yini? Alice u vula leswaku u tshikileleke swinene endzhaku ka ku fa ka nuna wa yena hi 1997. U khongele eka Xikwembu. Ku nga si hela timinete ta khume, Timbhoni timbirhi leti vulavulaka Xipunjabi ti n’wi endzerile ekaya ka yena kutani ti n’wi siyela xiphephana lexi nge Hi Wihi Ntshembo Wa Varhandziwa Lava Feke? Alice u vone xikhongelo xa yena xi hlamuriwile hiloko a endla xiboho xa leswaku u fanele a hlanganyela ni Timbhoni ta Yehovha. Kambe a a ta ti kuma kwihi? U kume dayari ya khale leyi a yi ri ni adirese leyi Stella a a n’wi nyike yona a vula leswaku i ya vandlha ra Xipunjabi. Alice u ye eHolweni ya Mfumo yoleyo naswona u amukeriwe hi mandla-mambirhi hi vamakwerhu va xinuna ni va xisati lava vulavulaka Xipunjabi. Alice u ri: “Rirhandzu leri ndzi kombisiweke rona ndzi ri twile niloko se ndzi sukile eholweni naswona ri ndzi pfunile ku hunguta ntshikilelo wa mina.”
U sungule ku ya eminhlanganweni nkarhi na nkarhi naswona u tlhele a sungula ku dyondzeriwa Bibele, a dyondza ku vulavula kahle ni ku hlaya kahle Xipunjabi. U khuvuriwe hi 2003. U gimete papila leri a ri tsaleleke Stella hi ndlela leyi, “Ndza nkhensa swinene leswi u byaleke timbewu toleto malembe ya 29 lama hundzeke nileswi u ndzi vekeleke xikombiso lexinene leswaku ndzi xi landzela.”
“Ndza nkhensa swinene leswi u byaleke timbewu toleto malembe ya 29 lama hundzeke nileswi u ndzi vekeleke xikombiso lexinene leswaku ndzi xi landzela.”—Alice
U nga dyondza yini eka mintokoto leyi? Swi nga ha teka nkarhi wo leha ku tlula lowu u wu languteleke, kambe loko munhu a lava ku tiva Xikwembu, a tshembeka naswona a titsongahata, Yehovha u ta n’wi pfuna leswaku a twisisa ntiyiso a tlhela a wu amukela. Tsundzuka marito ya le xifanisweni xa Yesu, lama nge: “Mbewu yi huma yi kula yi tlhela yi leha, kambe [mubyari] a nga yi tivi ndlela leyi swi endlekeke ha yona. Misava yi tivekela mihandzu hi yoxe hakatsongo-tsongo, yi sungula hi xikhava, ku landza xichocho xa rihlanga, ku hetelela tindzoho to tala exichochweni.” (Mar. 4:27, 28) Ku kula koloko ku endleka hakatsongo-tsongo naswona ku endleka ‘hi koxe.’ Entiyisweni, muhuweleri un’wana ni un’wana wa Mfumo a nga swi tivi leswaku swi ta endleka njhani. Hikwalaho yana emahlweni u byala hi xitalo. U nga ha tshovela hi xitalo.
Naswona u nga rivali leswaku xikhongelo i xa nkoka. Georgina na Christine a va tshamela ku khongela eka Yehovha. Loko u “phikelela exikhongelweni” naswona u nga heleriwi hi ntshembo, “endzhaku ka masiku yo tala,” u nga ha tlhela u kuma “xinkwa” lexi u xi cukumeteke evuandlalweni bya mati.—Rhom. 12:12; Ekl. 11:1.


text:
Ha Yini Ku Titsongahata Swi Ri Swa Nkoka Ninamuntlha?
“Vutlhari byi ni lava va titsongahataka.”—SWIV. 11:2.
TINSIMU: 38, 69
1, 2. I yini leswi endleke leswaku Xikwembu xi nga ha n’wi tsakeli Sawulo? (Vona xifaniso lexi nga eku sunguleni ka xihloko lexi.)
HOSI SAWULO wa le Israyele wa khale loko a sungula ku fuma a a titsongahata naswona a xiximiwa swinene. (1 Sam. 9:1, 2, 21; 10:20-24) Kambe endzhaku ka loko a ve hosi, hi ku hatlisa u sungule ku tikukumuxa. Loko muprofeta wa Xikwembu Samuwele a hlwele ku fika eGiligala, Sawulo u hele mbilu. Vaisrayele va baleke va siya Sawulo loko Vafilista va ri karhi va lunghiselela ku va hlasela. Swi nga ha endleka Sawulo a te, ‘ndzi fanele ndzi endla swo karhi hi xihatla.’ Kutani u endlele Xikwembu xitlhavelo ku nga nchumu lowu a nga fanelanga a wu endla. Yehovha a swi n’wi tsakisanga sweswo.—1 Sam. 13:5-9.
2 Loko Samuwele a fika eGiligala, u tshinye Sawulo. Ematshan’weni yo amukela ndzayo, Sawulo u ringete ku tiyimelela ni ku vona van’wana nandzu hikwalaho ka xihoxo xakwe. (1 Sam. 13:10-14) Ku sukela kwalaho, Sawulo u sungule ku tikukumuxa leswi endleke leswaku a lahlekeriwa hi vuhosi byakwe kambe xa nkoka ngopfu u lahlekeriwe hi vuxaka byakwe na Yehovha. (1 Sam. 15:22, 23) Hambileswi Sawulo eku sunguleni a a ri hosi leyi titsongahataka, makumu ya vutomi byakwe a ma bihe ngopfu.—1 Sam. 31:1-6.
3. (a) Vanhu vo tala va anakanya yini hi ku titsongahata? (b) I swivutiso swihi leswi nga ta hlamuriwa?
3 Vanhu vo tala namuntlha va anakanya leswaku a swi koteki ku va munhu a humelela evuton’wini loko a titsongahata. Va tibuma va vula leswaku vona va antswa ku tlula van’wana. Hi xikombiso, mutlangi un’wana wa tifilimi la dumeke loyi endzhaku a veke n’watipolitiki u tshame a vula leswi: “Ku titsongahata a swi tirhi eka mina naswona ndzi tshemba leswaku a swi nge pfuki swi tirhile.” Nilokoswiritano, ha yini ku titsongahata swi ri swa nkoka? Swi vula yini ku titsongahata? Naswona i yini leswi nga vuliki swona? Exihlokweni lexi, ku ta hlamuriwa swivutiso leswi. Exihlokweni lexi landzelaka hi ta dyondza hi ndlela leyi hi nga yaka emahlweni hi titsongahata ha yona ku nga khathariseki swiyimo swo tika kumbe ntshikilelo wa van’wana.
HA YINI KU TITSONGAHATA SWI RI SWA NKOKA?
4. Swi vula yini ku tikukumuxa?
4 Bibele yi hlamusela ku hambana loku nga kona exikarhi ka ku titsongahata ni ku tikukumuxa. (Hlaya Swivuriso 11:2.) Davhida u kombele Yehovha leswaku a “[n’wi] hlayisa . . . eswiendlweni swa ku tikukumuxa.” (Ps. 19:13) I yini ‘swiendlo swa ku tikukumuxa’? Swi vula ku endla nchumu lowu u nga riki na mpfumelelo wo wu endla ku nga ha va hikwalaho ka ku hela mbilu. Leswi hi velekiweke hi ri ni xidyoho minkarhi yin’wana ha tikukumuxa. Kambe xikombiso xa Hosi Sawulo xi kombisa leswaku loko hi hatla hi hela mbilu, hakatsongotsongo hi nga lahlekeriwa hi vuxaka bya hina ni Xikwembu. Loko Pisalema 119:21 yi vulavula hi Yehovha yi ri: “U va tshinyile lava tikukumuxaka.” Ha yini a endla tano?
5. Ha yini ku tikukumuxa swi ri ni khombo?
5 Swiendlo swa ku tikukumuxa swi ni khombo ku tlula swihoxo leswi hi nga swi endlangiki hi vomu. Xo sungula, loko hi tikukumuxa hi kombisa leswaku a hi n’wi xiximi Yehovha Hosi Leyi Lawulaka. Xa vumbirhi loko hi endla swilo leswi hi nga riki na mpfumelelo wo swi endla, sweswo swi nga hi holovisa ni van’wana. (Swiv. 13:10) Xa vunharhu, loko van’wana va swi xiya leswaku ha tikukumuxa hi nga ha khomiwa hi tingana. (Luka 14:8, 9) Ku tikukumuxa swi ni vuyelo byo biha. Hilaha Matsalwa ma swi kombisaka hakona, ku titsongahata swi ni vuyelo lebyinene.
KU TITSONGAHATA SWI KATSA YINI?
6, 7. Munhu loyi a titsongahataka u tikhoma njhani?
6 EBibeleni ku titsongahata swi vula ku va munhu a nga tikukumuxi. Swi hlamuseriwa tanihi ku va munhu a ri ni “mianakanyo yo titsongahata.” (Filp. 2:3) Munhu loyi a titsongahata wa swi tiva leswi a kotaka ku swi endla, u pfumela swihoxo swakwe ni ku amukela swiringanyeto swa van’wana. Yehovha wa tsaka swinene loko hi titsongahata.
7 Nakambe eBibeleni, ku titsongahata swi nga ha vula ku tiva leswi hi tsandzekaka ku swi endla. Ematsalweni ya Xigriki yo sungula, ku titsongahata swi kombetela eka ndlela leyi hi faneleke hi khoma van’wana ha yona.
8. Hi nga swi vonisa ku yini loko se hi sungula ku tikukumuxa?
8 Hi nga swi vonisa ku yini loko se hi sungula ku tikukumuxa? Anakanya hi leswi landzelaka. Hi nga ha sungula ku tivona hi antswa ku tlula van’wana evandlheni kumbe hi tikukumuxa hikwalaho ka malunghelo lawa hi nga wona. (Rhom. 12:16) Hi nga ha endla nchumu wo karhi hi xikongomelo xo lava ku voniwa. (1 Tim. 2:9, 10) Nakambe hi nga ha sungula ku endlela van’wana swiboho. (1 Kor. 4:6) Minkarhi yin’wana swi nga ha endleka hi nga swi xiyi leswaku se hi sungule ku tikukumuxa.
9. I yini leswi endleke leswaku van’wana va sungula ku tikukumuxa? Vula xikombiso xa le Bibeleni.
9 Munhu a nga ha sungula ku tikukumuxa loko a pfumelela ku hluriwa hi ku navela swilo swo biha. Ku navela swilo swo biha ni ku hlundzuka hi ku hatlisa swi endle leswaku vanhu vo tala va sungula ku tikukumuxa. Vanhu va le nkarhini lowu hundzeke vo tanihi Absalomu, Uziya na Nebukadnetsara va phasiwe hi mintirho ya nyama naswona Yehovha u va tsongahatile hikwalaho ka ku tikukumuxa.—2 Sam. 15:1-6; 18:9-17; 2 Tikr. 26:16-21; Dan. 5:18-21.
10. Ha yini hi fanele hi papalata moya wo avanyisa van’wana? Vula xikombiso xa le Bibeleni.
10 Hambiswiritano, ku ni swilo swin’wana leswi nga endlaka leswaku munhu a sungula ku tikukumuxa. Hi xikombiso, anakanya hi rungula ra le Bibeleni leri nga eka: Genesa 20:2-7 na Matewu 26:31-35. Xana swiendlo swa Abimeleke na Petro a swi kombisa ku tikukumuxa? Kumbe a va nga swi xiyi leswaku se va sungula ku tikukumuxa? Leswi hi nga swi kotiki ku tiva timbilu ta vanhu, hi ta va hi endla kahle loko hi nga hatliseli ku avanyisa van’wana.—Hlaya Yakobo 4:12.
TIVA VUTIHLAMULERI BYA WENA ENHLENGELETANWENI YA YEHOVHA
11. I yini leswi hi faneleke hi swi twisisa hi vutihlamuleri bya hina enhlengeletanweni ya Xikwembu?
11 Ku titsongahata swi sungula hi ku va hi tiva vutihlamuleri bya hina enhlengeletanweni ya Xikwembu. Tanihi Xikwembu lexi hlelekeke, Yehovha u nyika un’wana ni un’wana xiavelo xakwe enhlengeletanweni ya yena. Swiavelo swa hina swa hambana kambe hinkwaswo i swa nkoka. Hikwalaho ka musa wakwe lowu nga faneriwiki, Yehovha u hi nyike vuswikoti byo hambana. Hi nga byi tirhisa ku va hi n’wi kwetsimisa ni ku pfuna van’wana. (Rhom. 12:4-8) Yehovha u hi nyike vutihlamuleri hikuva wa hi tshemba.—Hlaya 1 Petro 4:10.
12, 13. Ha yini swi nga fanelanga swi hi hlamarisa loko swiavelo swa hina swi cinca nkarhi ni nkarhi?
12 Vutihlamuleri bya hina enhlengeletanweni ya Xikwembu byi nga ha cinca. Anakanya hi xikombiso xa Yesu. Eku sunguleni a a tshama na Yehovha ntsena etilweni. (Swiv. 8:22) Kutani u pfunetile ku endla tintsumi ni vuako hinkwabyo naswona eku heteleleni va vumbe vanhu. (Kol. 1:16) Hambiswiritano, hi ku famba ka nkarhi Yesu u nyikiwe xiavelo lexintshwa emisaveni kutani a velekiwa a va n’wana endzhaku a kula a va wanuna. (Filp. 2:7) Endzhaku ka rifu rakwe, Yesu u tlhelele etilweni kutani u ve Hosi ya Mfumo wa Xikwembu ku sukela hi 1914. (Hev. 2:9) Nakambe wa ha ta tlhela a nyikiwa xiavelo xin’wana. Endzhaku ka Mfumo Wa Gidi Ra Malembe, Yesu u ta tlherisela Mfumo eka Xikwembu kutani “xi va swilo hinkwaswo eka vanhu hinkwavo.”—1 Kor. 15:28.
13 Hi ku famba ka nkarhi na hina hi nga langutela leswaku swiavelo swa hina swi cinca kumbexana hikwalaho ka swiboho leswi hi swi endlaka. Hi xikombiso, xana a wu nga nghenelanga vukati kutani hi ku famba ka nkarhi u endla xiboho xo byi nghenela? Xana se u kurisa vana? Loko se u kurile, xana u olovise vutomi leswaku u sungula ku phayona? Swiboho leswi hinkwaswo, swi nga endla leswaku munhu a va ni malunghelo kumbe vutihlamuleri byo karhi. Ku cinca ka swiyimo swa hina ku nga hunguta kumbe ku engetela mintirho leyi hi yi endlelaka Yehovha. Xana wa ha ri muntshwa kumbe se u kurile? Xana u ni rihanyo lerinene kumbe wa vabya? Yehovha wa swi tiva leswi hinkwerhu hi nga swi endlaka leswaku hi kota ku endla swo tala entirhweni wa yena. Kambe u lava leswaku hi endla leswi hi nga swi kotaka naswona wa swi tlangela hinkwaswo leswi hi n’wi endlelaka swona.—Hev. 6:10.
14. Ku titsongahata ku nga hi pfuna njhani leswaku hi eneriseka ni ku va ni ntsako eka xiyimo xin’wana ni xin’wana?
14 Yesu u kume ntsako eka swiavelo swakwe, hilaha ku fanaka na hina hi nga va ni ntsako eka swiavelo swa hina. (Swiv. 8:30, 31) Munhu loyi a ti tsongahataka wa eneriseka hi swiavelo kumbe vutihlamuleri lebyi a nga na byona evandlheni. A nga vilerisiwi hi ku kuma malunghelo enkarhini lowu taka kumbe loko van’wana va kuma malunghelo. Kambe wa tsaka hileswi a swi endlaka naswona wa swi xiya leswaku swi huma eka Yehovha. Nakambe u tlhela a xixima vutihlamuleri lebyi Yehovha a byi nyikeke van’wana. Ku titsongahata swi hi pfuna ku xixima ni ku seketela van’wana.—Rhom. 12:10.
LESWI KU TITSONGAHATA SWI NGA VULIKI SWONA
15. Hi nga dyondza yini eka Gidiyoni?
15 Gidiyoni a a ri xikombiso lexinene xa ku titsongahata. Loko ntsumi ya Xikwembu yi humelela ro sungula eka yena, u titsongahatile. (Vaav. 6:15) Endzhaku ka loko a amukele xiavelo lexi a xi huma eka Yehovha, Gidiyoni u endle leswi a nga swi kotaka leswaku a twisisa leswi Yehovha a a lava leswaku a swi endla naswona u titshege hi yena. (Vaav. 6:36-40) Gidiyoni a a ri ni xivindzi. Nilokoswiritano u endle hilaha Yehovha a n’wi leriseke hakona hi vuxiyaxiya ni hi vutlhari. (Vaav. 6:11, 27) A nga endlanga xiavelo xa yena hileswi a lava ku va ni ndhuma. Ku ri na sweswo, loko a hetisise xiavelo xakwe, u tlhelele ekaya kakwe a tsakile.—Vaav. 8:22, 23, 29.
16, 17. I yini leswi munhu loyi a titsongahataka a anakanyisisaka ha swona loko a nga si amukela xiavelo lexintshwa?
16 Ku va hi titsongahata a swi vuli swona leswaku a hi fanelanga hi endla nhluvuko kumbe hi amukela swiavelo leswi engetelekeke. Matsalwa ma hi khutaza leswaku hi ya emahlweni hi endla nhluvuko. (1 Tim. 4:13-15) Xana sweswo swi vula leswaku hi fanele hi tshamela ku cinca swiavelo swa hina? A swi tano! Hi ku pfuniwa hi Yehovha, hi nga ya emahlweni hi kurisa vuxaka bya hina na yena ku nga khathariseki swiavelo leswi hi swi endlaka. Kutani a hi yeni emahlweni hi tikarhatela ku tirhisa vuswikoti lebyi Xikwembu xi hi nyikeke byona hi ndlela leyinene.
17 Munhu loyi a titsongahataka u ta rhanga a languta leswi languteriweke eka yena a nga se amukela xiavelo lexintshwa. Kutani u ta tlhela a kambisisa swiyimo swakwe hi vukheta. Hi xikombiso, xana u ta swi kota ku hetisisa xiavelo xexo handle ko honisa swilo swin’wana swa nkoka? Xana ntirho lowu sweswi a wu endlaka wu fanele wu nyikiwa un’wana leswaku a ta kota ku hetisisa xiavelo xexo? Loko swi ri tano, kumbexana ku ni munhu un’wana loyi a nga ha fanelekaka kahle ku hetisisa xiavelo xexo sweswi. Ku khongela ni ku tikambisisa hi vukheta swi ta hi pfuna leswaku hi papalata ku lava swiavelo leswi hi nga ta ka hi nga swi koti ku swi hetisisa. Kutani loko hi titsongahata a hi nge xi amukeli xiavelo xexo.
18. (a) Ku titsongahata swi ta hi pfuna ku endla yini loko hi amukela xiavelo lexintshwa? (b) Varhoma 12:3 yi tirha njhani eka munhu loyi a titsongahataka?
18 Loko hi amukela xiavelo lexintshwa, xikombiso xa Gidiyoni xi hi dyondzisa leswaku a hi nge swi koti ku xi hetisisisa handle ko kongomisiwa hi Yehovha swin’we ni mikateko yakwe. Ku ri na sweswo, hi fanele hi “titsongahata loko [hi] famba ni Xikwembu xa [hina].” (Mik. 6:8) Loko hi amukela swiavelo leswintshwa, hi fanele hi khongela ni ku anakanyisisa hi leswi Yehovha a hi byelaka swona hi ku tirhisa Rito rakwe swin’we ni nhlengeletano yakwe. Hi fanele hi dyondza ku languta swilo hi ndlela leyi Yehovha a swi langutaka ha yona. A hi tsundzukeni leswaku Yehovha wa titsongahata naswona hi yena loyi a ‘endlaka hi va lavakulu.’ (Ps. 18:35) Loko hi hlawula ku famba hi ku titsongahata ni Xikwembu, sweswo swi ta hi pfuna leswaku hi va ni langutelo lerinene.—Hlaya Varhoma 12:3.
19. Ha yini hi fanele hi tikarhatela ku titsongahata?
19 Munhu loyi a titsongahataka u vangamisa Yehovha hikuva hi yena Muvumbi ni Hosi Leyi Lawulaka. (Nhlav. 4:11) Ku titsongahata swi endla leswaku hi eneriseka ni ku endla swo tala eswiavelweni leswi Xikwembu xi hi nyikeke swona. Ku titsongahata swi endla leswaku hi xixima van’wana ni ku va ni vun’we. Ku titsongahata swi hi pfuna leswaku hi teka van’wana va ri lava tlakukeke eka hina naswona swi endla hi va ni vuxiyaxiya ni ku papalata ku endla swihoxo leswikulu. Hikwalaho ka swivangelo leswi, ku titsongahata i ka nkoka eka vanhu va Xikwembu namuntlha naswona Yehovha u katekisa lava tikarhatelaka ku titsongahata. Kambe ku vuriwa yini loko hi langutane ni ntshikilelo wo karhi? Exihlokweni lexi landzelaka hi ta dyondza leswaku hi nga swi kotisa ku yini ku titsongahata hambiloko hi langutana ni swiyimo swo tika.


text:
Xikwembu Xi Rhandza Leswaku Ndzi Endla Yini Hi Vutomi Bya Mina?
Nhlamulo ya Bibele
Xikwembu xi rhandza leswaku u xi tiva kahle, u tshinela eka xona, u xi rhandza u tlhela u xi tirhela hi mbilu wena hinkwayo. (Matewu 22:37, 38; Yakobo 4:8) U nga dyondza ndlela yo endla ku rhandza ka Xikwembu eka vutomi ni tidyondzo ta Yesu. (Yohane 7:16, 17) Yesu a nga lo vulavula hi ku rhandza ka Xikwembu ntsena, kambe u tlhele a ku endla. Entiyisweni, u vule leswaku xikongomelo xakwe evuton’wini a ku ri “
ku ta endla ku rhandza ka loyi a [n’wi] rhumeke, kambe ku nga ri ka [yena].”—Yohane 6:38.
Xana ndzi lava xikombiso kumbe xivono xo hlawuleka leswaku ndzi tiva leswi Xikwembu xi rhandzaka leswaku ndzi swi endla hi vutomi bya mina?
E-e, hikuva Bibele yi ni rungula ra Xikwembu leri yaka eka vanhu. Yi ni leswi u swi lavaka leswaku u “
hlomisiwa hi ku helela eka ntirho wun’wana ni wun’wana lowunene.” (2 Timotiya 3:16, 17) Xikwembu xi lava leswaku u tirhisa Bibele ku katsa ni “
matimba ya [wena] ya ku anakanya” leswaku u dyondza leswi ku rhandza ka xona ku vulaka swona eka wena.—Varhoma 12:1, 2; Vaefesa 5:17.
Xana ndzi nga swi kota ku endla ku rhandza ka Xikwembu?
Ina, u nga swi kota hikuva Bibele yi ri: “
Swileriso swa xona a swi tiki.” (1 Yohane 5:3) Sweswo a swi vuli leswaku ku yingisa swileriso swa Xikwembu swa olova minkarhi hinkwayo. Kambe vuyelo lebyi u nga ta byi kuma byi hundza matshalatshala lawa u faneleke u ma endla. Yesu u te: “
Va tsaka lava twaka rito ra Xikwembu va tlhela va ri hlayisa!”—Luka 11:28.
DYONDZA SWO TALA
Xana Vutomi Bya Mina Byi Ni Xikongomelo?
Vanhu vo tala va anakanya leswaku mali ni ndhuma hi swona swo sungula evuton’wini, kambe ku ni swin’wana leswi tlulaka sweswo.


text:
XIHONDZO XO RINDZA (NKANDZIYISO WA VANDLHA) JANUARY 2014
Magazini lowu wu tiyisekisa leswaku Yehovha a a ri Hosi minkarhi hinkwayo. Wu tlhela wu kurisa ku tlangela ka hina Mfumo wa Mesiya ni leswi wu swi endleke.
Va Tinyikele Hi Ku Tirhandzela Le Afrika Vupela-dyambu
I yini leswi endleke leswaku vanhu van’wana va le Yuropa va rhurhela eAfrika Vupela-dyambu naswona va ve ni vuyelo byihi?
Gandzelani Yehovha, Hosi Leyi Nga Riki Na Makumu
Twana ndlela leyi Yehovha a tikombiseke ha yona a ri Tatana ni ndlela leyi vuhosi byakwe byi nga ku tshinetaka eka yena hikwalaho ka ndlela leyi a byi kombisaka ha yona.
U Vuyeriwe Njhani Eka Malembe Ya 100 Ya Ku Fuma Ka Yesu?
Hi nga vuyeriwa njhani eka Mfumo wa Xikwembu? Twana ndlela leyi Hosi leyi nga Mesiya yi tengisaka, yi dyondzisa yi tlhela yi hlela valandzeri va yona.
Endla Swiboho Swa Vutlhari Wa Ha Ri Muntshwa
Vantshwa vo tala va Vakreste lava tinyiketeleke va kuma mintokoto yo tsakisa hikwalaho ko pfuna van’wana. U nga eneriseka njhani swinene loko u ri karhi u tirhela Yehovha?
Tirhela Yehovha Masiku Ya Khombo Ma Nga Si Ta
I malunghelo wahi yo hlawuleka lawa Vakreste lava dyuhaleke va nga na wona yo endla leswi engetelekeke entirhweni wa vona wa nsimu?
“Mfumo Wa Wena A Wu Te”—Xana Wu Ta Fika Rini?
Ha yini hi nga tiyisekaka leswaku Hosi leyi totiweke hi Xikwembu yi ta teka magoza lama engetelekeke leswaku ku rhandza ka Xikwembu ku ta endliwa hi ku helela emisaveni?
Xiboho Lexi Ndzi Xi Endleke Loko Ndza Ha Ri Ntsongo
Mufana wa le Columbus, eOhio, le U.S.A. u dyondze Xicambodia. Ha yini?


text:
Xana U Byi Languta Njhani Vumundzuku?
Xana misava ya hina yi ta . . .
tshama yi nga cinci?
nyanya ku biha?
va leyinene?
LESWI BIBELE YI SWI VULAKA
“Xikwembu . . . xi ta sula mihloti hinkwayo ematihlweni ya vona, rifu a ri nge he vi kona, hambi ku ri ku kolola, ni xirilo ni xitlhavi a swi nge he vi kona. Swilo swo sungula swi hundzile.”—Nhlavutelo 21:3, 4, Vuhundzuluxeri Bya Misava Leyintshwa.
NDLELA LEYI SWESWO SWI NGA KU VUYERISAKA HA YONA
U ta va ni ntirho lowu nga ni xikongomelo ni lowu enerisaka.—Esaya 65:21-23.
A ku nge he vi na vuvabyi kumbe ku xaniseka ka muxaka wihi ni wihi.—Esaya 25:8; 33:24.
U ta va ni vutomi lebyi tsakisaka ni lebyi nga heriki ni ndyangu wa wena ni vanghana va wena.—Pisalema 37:11, 29.
XANA HI NGA SWI TSHEMBA HAKUNENE LESWI BIBELE YI SWI VULAKA?
Ina, hikwalaho ka swivangelo swimbirhi:
Xikwembu xi ni vuswikoti byo hetisisa xitshembiso xexo. EBibeleni, Yehovha Xikwembu a ri yexe u vitaniwa “[wa] Matimba Hinkwawo,” hi leswi a nga ni matimba lamakulu swinene. (Nhlavutelo 15:3) Hikwalaho u ta swi kota ku hetisisa xitshembiso xa yena xo hundzula misava ya hina yi va leyinene. Bibele yi vula leswaku “eka Xikwembu swilo hinkwaswo swa koteka.”—Matewu 19:26.
Xikwembu xa swi navela ku hetisisa xitshembiso xexo. Hi xikombiso, Yehovha wa swi “navela” ku pfuxa lava feke.—Yobo 14:14, 15.
Bibele yi tlhela yi kombisa leswaku Yesu, N’wana wa Xikwembu, u horise lava vabyaka. Ha yini a endle tano? Hikuva a a swi lava. (Marka 1:40, 41) Yesu u byi kombise hi ku hetiseka vumunhu bya Tata wa yena hi leswi a a navela ku pfuna lava pfumalaka.—Yohane 14:9.
Hikwalaho hi nga tiyiseka leswaku Yehovha na Yesu va lava ku hi pfuna leswaku hi tiphina hi vumundzuku lebyi tsakisaka.—Pisalema 72:12-14; 145:16; 2 Petro 3:9.
XIVUTISO XO ANAKANYISISA HA XONA
Xikwembu xi ta yi cinca njhani misava ya hina yi va leyinene?
Bibele yi hlamula xivutiso xexo eka MATEWU 6:9, 10 na DANIYELE 2:44.
DYONDZA SWO TALA
Hi Xihi Xikongomelo Xa Xikwembu Hi Misava?
Bibele yi hlamusela xivangelo xo va Xikwembu xi tumbuluxe misava, nkarhi lowu ku xaniseka ku nga ta hela ni leswi vumundzuku byi yi khomeleke swona misava ni lava tshamaka eka yona.
Mfumo Wa Xikwembu I Yini?
I mani Hosi ya Mfumo wa Xikwembu naswona Mfumo wu ta hetisisa yini?


text:
1Wuhi ni wuhi a kholwako ti to Jesu i Mesiya, a velekilwe ngu Txizimu; se awule a randako m'veleki, wa m'randa kambe awule a nga velekwa ngu ngene. 2Ati taku ha va randa vanana va Txizimu, hi ti zivisa tiya: Ngako hi txi randa Txizimu ni kuengisa sirumo sa txona. 3Nguko kuranda Txizimu ti womba kuveketa milayo ya txona; futsi milayo ya txona kha yi nemeli. 4Txihi ni txihi txi nga velekwa ngu Txizimu txa xula mafu: Se atxiya txi xulako mafu ngu likholo lathu. 5I mani a xulako mafu hahanze ka wule a kholwako ti to Jesu i Mwana wa Txizimu kani? 6Jesu Kristu ngene wu a nga ta kwathu ngu mati a kubhabhatiswa kwakwe ni mnoha. Moya ngu wona wu fakazako, nguko Moya ngu wona i ku ditshuri. 7Nguko kuna ni tifakazi tiraru: 8Moya ni mati ni mnoha. Kambe sotshe siya sa siraru si fakaza mhaka yimweyo. 9Ngako hi txi tumela wufakazi wa vathu, he ziveni ti to wufakazi wa Txizimu mbwa hombe ngutu kupinda wa vathu. Nguko wufakazi wa Txizimu ngu wu txona txi nga wu mahela Mwanana wa txona. 10Awu a kholwako ka Mwanana wa Txizimu, wufakazi wu kwakwe. Awu a si kholwiko ka Txizimu wo txi maha Txizimu txa makuhu, nguko kha kholwi ka wufakazi wu txi nga mahela Mwanana wa txona. 11Se wufakazi wa kona ngu wuwa: Txizimu txi hi ningile wutomi wo mbi guma, se wutomi wuwa wu ka Mwanana wa txona. 12Awu a ku ni Mwanana wa Txizimu ana ni wutomi; awu a ku singa ni Mwanana wa Txizimu kha nga ni wutomi. 13Timhaka tiya totshe ni bhalela anu mi kholwako ditinani ka Mwanana wa Txizimu, kasiku mi txi ti ziva ti to mina ni wutomi wo mbi guma. 14Kuthemba ku ni ku nako masoni ka Txizimu ngu kuwa: Ngako hi txi txi kombela txo maha, mayelano ni kuranda ka Txizimu, txona txa hi engisa. 15Ngako hi ti zivako ti to Txizimu txa hi engisa ka totshe ti hi txi kombelako, ha ti ziva kambe ti to asi hi nga si kombela ka txona hi si mani. 16Ngako mthu a txi wona mwanawe a txi maha txiwonho, atxi txi si yisiko kufani, a na m'kombelele; se Txizimu txi na m'ninga wutomi, ngako hakunene txiwonho txiya i singa txa kuyisa kufani. Txi ho txiwonho txi txi yisako kufani, kambe hi nga txona txi ni ku khani a na m'kombelela ngu txona. 17Wotshe wubihi njiwonho, kambe txi ho txiwonho txi txi si yisiko kufani. 18Ha ti ziva ti to votshe va va nga velekwa ngu Txizimu kha va hanyeli kuwonha, nguko Mwanana wa Txizimu wa va veketa, se M'bihi kha na ku va gwesa. 19Athu ha ti ziva ti to hi va ka Txizimu ni ti to ditiko dotshe di mtamoni ka M'bihi. 20Athu ha ti ziva ti to a tile Mwanana wa Txizimu, a ta hi ninga mapimo, kasi kuziva Txizimu txa ditshuri. Se athu hi maneka hi di tshangani ni Txizimu txi i ku txa ditshuri ngu konaho ka Mwanana wa txona Jesu Kristu. Awuwa ngene i ku Txizimu txa ditshuri ni wutomi wo mbi guma. 21Vanavangu tshuralelani sikwembu sa walo!
Copyright
Learn More